ITALIJA STRAHUJE: Mafijaši će pokušati da dođu do novca iz fonda EU | Novosti.RS\npetak, 17. 07. 2020. u 23:59\nU vreme kada su se lideri EU okupili u Briselu kako bi razgovarali o iznosu i uslovima za dobijanje pomoći, general Ðuzepe Governale, koji je na celu italijanske agencije za borbu protiv mafije (DIA), rekao je da mafijaši već prave planove kako da dođu do tog novca.\nOn je dodao da ti planovi uključuju korupciju i zloupotrebe prespore i neefikasne birokratije.\nGovernale je za televiziju RAI uporedio očekivani priliv novčane pomoći posle pandemije korona virusa, koja je imala razarajuć efekat na evropsku ekonomiju, sa velikom obnovom nakon Drugog svetskog rata, prenosi AP.\n"Stotine milijardi (evra) sliće se u Evropu i Italiju, a u ovom trentuku, mafija neće stajati sa strane i gledati. Mafija će zaroniti u to more (novca)", rekao je Governale.\nLideri EU zasedaju na samitu u Briselu u pokušaju da se dogovoe oko predstoječeg sedmogodišnjeg budžeta i fonda za oporavak EU od posledica krize Kovida-19.\nmafija Italija korona virus u Italiji Korona virus EU\nutorak, 15. 09. 2020. u 09:17\nčetvrtak, 10. 09. 2020. u 00:11\nčetvrtak, 03. 09. 2020. u 14:08\nponedeljak, 24. 08. 2020. u 00:11\nMislite Italijani -Romi..\n(UŽIVO) RAT NA KAVKAZU: Jermeni u kontranapadu, Azerbejdžanci objavljuju nove snimke udara na tenkove (FOTO/VIDEO)


Srbija obeležila Svetski dan borbe protiv dezertifikacije i suše | Energetski portal Srbije\nSrbija obeležila Svetski dan borbe protiv dezertifikacije i suše\n18.06. 2019 Vesti | Održivi razvoj | Zaštita životne sredine | Klimatske promene\nObeležavanjem 17. juna, Svetskog dana borbe protiv dezertifikacije i suše u Centralnoj zgradi Univerziteta u Novom Sadu, Ministarstvo zaštite životne sredine zajedno sa partnerima i učesnicima još jednom je ukazalo da je priroda nemilosrdna u odgovoru na posledice delovanja čoveka, a da pogubne posledice dezertifikacije i degradacije zemljišta uz smanjenje biološke raznovrsnosti zahtevaju široku zajedničku akciju.\nSrbija, iako nema izražen proces dezertifikacije kao neke afričke ili dalekoistočne zemlje, suočava se poslednjih decenija sa svim oblicima degradacije zemljišta.\nZabeleženo povećanje prosečne godišnje temperature vazduha za 1,2 stepena, i prognoza da će do kraja veka porasti za 4,2 do 4,5 stepeni, upozorava na promenu klime u Srbiji sa svim negativnim posledicama.\nКako je ministar zaštite životne sredine Goran Trivan ukazao, Srbija je jedno od područja na Planeti koje će biti najizloženije posledicama klimatskih promena, što podrazumeva pojavu preteranih suša, a istovremeno pojavu obilnijih i nepravilno skoncentrisanih padavina koje prate bujične poplave, i značajnija erozija zemljišta.\nКako je naglasio, zemljište je prvorazredni prirodni resurs koji je najviše izložen degradaciji usled delovanja čoveka, i zato je očuvanje i zaštita zemljišta od devastirajućih procesa jedno od najznačajnih pitanja u zaštiti životne sredine.\nSrbija kao zemlja potpisnica Кonvencije o borbi protiv dezertifikacije, preduzima mere za sprečavanje isušivanja i degradacije zemljišta, među kojima je kao značajan praktični doprinos donošenje Zakona o klimatskim promenama koji će ovu oblast uskladiti sa svim drugim sektorskim politikama, rekao je Trivan.\nU sprečavanju dalje degradacije zemljišta, Srbija će primeniti nekoliko najznačajnijih mera, među kojima je na prvom mestu pošumljavanje, ukazao je.\n„Sačuvajmo svoje zemljište tako što ćemo pošumiti, sačuvajmo svoje vode, sačuvajmo zemljište od erozije i svega ostalog što ga degradira“, rekao je ministar ističući da će Ministarstvo i dalje nastaviti da dodeljuje sredstva iz Zelenog fonda lokalnim samoupravama za pošumljavanje.\nProf. dr Ratko Ristić, dekan Šumarskog fakulteta Univerziteta u Beogradu, istakao je da su šume najbolje sredstvo za prevenciju i ublažavanje posledica klimatskih promena, ali da se u Srbiji nedovoljno intenzivno pošumljava.\nOn je rekao da je i prostornoplanskim dokumentima predviđeno da Srbija poveća procenat pošumljenosti sa sadašnjih oko 31 posto na 42 posto, a da je nedopustivo da AP Vojvodina ima još uvek oko 6,2 posto teritorije pod šumom, iako je planirano da se ona poveća na oko 12 posto.\nUprkos zalaganjima nadležnih preduzeća i preduzetim merama, mora se raditi brže, naglasio je Ristić, jer pošumljavanje nije samo sebi cilj, već uspostavljanje stabilnih šumskih ekosistema. On je istakao da je zbog prisutnih devastirajućih procesa u Srbiji neophodno staviti pod strogu kontrolu područja koja su u režimu zaštite.\nDegradacija zemljišta i smanjenje biloške raznovrsnosti koje prati taj proces su globalno pitanje sa kojim se suočavaju brojne zemlje, i zato moraju se tražiti zajednički odgovori na ove izazove i preduzimati zajedničke akcije, ukazao je u svom obraćanju na skupu ambasador Arapske Republike Egipat u Republici Srbiji Amr Alguvejli.\nOn je istakao da planovi u razvijanju saradnje Srbije i Egipta u oblasti zaštite životne sredine, kao i Memorandum o razumevanju između dve zemlje u ovoj oblasti koji je u pripremi, podrazumevaće mere u borbi protiv dezertifikacije u međunarodnim okvirima.\nUjedinjene nacije ustanovile su 17. jun kao Svetski dan borbe protiv dezertifikacije i suše kako bi ovaj problem stavile u fokus međunarodnog delovanja i zajedničkih globalnih napora.\nMeđunarodna konvencija o borbi protiv dezertifikacije, zajedno sa Кonvencijom o biološkoj raznovrsnosti i Okvirnom konvencijom UN o klimatskim promenama predstavljaju ključne međunarodne platforme za zaustavljanje trenda globalne degradacije životne sredine i prirode.\nMeđunarodna konvencija o borbi protiv dezertifikacije


Proširenja bolnice - CONTAINEX (MK)\nStart Kontejneri & moduli Oblasti primene Proširenja bolnice\nMi smo Vaš sagovornik kada je reč o proširenju, privremenom alternativnom i kratkoročnom obezbeđenju čitavih bolničkih kompleksa.\nUz svestrane mogućnosti primene naših tipova kontejnera, u kratkom vremenu dobijate razna prostorna rešenja. Tako se klasični kancelarijski kontejneri mogu pretvoriti u ordinacije, bolničke sobe i još mnogo toga. Pored toga, moguće je primeniti odgovarajuće sanitarne module i tako povećati funkcionalnost.\nZahvaljujući našem dokazanom modularnom načinu izgradnje, kancelarijski kontejneri se mogu rasporediti i koristiti u zavisnost od potrebe.\nNaša sanitarna rešenja nude Vam čisto rešenje i mogu se savršeno kombinovati sa našim ostalim modulima.\nVrata i prozori mogu se individualno postaviti prema Vašim potrebama. Pored toga, moguće su i kasnije adaptacije i proširenja zahvaljujući našem fleksibilnom sistemu panela.\nZahvaljujući mogućnosti kombinovanja različitih tipva kontejnera, mogu se ostvariti različite veličine prostorija i na taj način optimalno prilagoditi Vašim zahtevima.\nOptimalna toplotna izolacija garantuje korišćenje kontejnerskog sistema tokom cele godine i nezavisno od vremenskih prilika.\nJednostavna montaža garantuje brzo postavljanje na mestu primene i time Vam vrši uštedu vremena i novca.


Faktor | Utvrđeni prijedlozi sporazuma o zajmu za zdravstveni sistem i poljoprivredu BiH\nUtvrđeni prijedlozi sporazuma o zajmu za zdravstveni sistem i poljoprivredu BiH\n26.05.2022. / 14:19\nVijeće ministara Bosne i Hercegovine danas je utvrdilo prijedloge dva sporazuma o zajmu koji se odnose na projekte unapređenja zdravstvenih sistema i na jačanje poljoprivrede.\nPrvi sporazum tiče se zajma od Međunarodne banke za obnovu i razvoj za projekat vrijedan 67,3 miliona eura. Sredstva su namijenjena entitetima i to RS-u oko 48 miliona aura i FBiH oko 19,2 miliona eura, i to za unapređenje kvaliteta zdravstvenih usluga i finansijskog stanja zdravstvenih sistema u BiH, uz efektivnije upravljanje sredstvima.\n- Zajam će, između ostalog, biti usmjeren na unapređenje efikasnosti i kvaliteta zdravstvene zaštite u korist građana BiH, s rokom otplate od 32 godine, uključujući sedam godina grejs perioda. Prijedlog sporazuma sa Osnovama za njegovo zaključivanje bit će dostavljen Predsjedništvu BiH u daljnju proceduru, a za bh. potpisnika je predložen ministar finansija i trezora - saopćeno je iz Vijeća ministara.\nDrugi sporazum o zajmu je također sa Međunarodnom bankom za obnovu i razvoj i to za Projekat otpornosti i konkurentnosti poljoprivrede, kojim se želi povećati konkurentnost ovog sektora na tržištu Evropske unije.\n- Cilj projekta je povećanje otpornosti poljoprivrednog sektora na ekonomske, klimatske i druge promjene, što će doprinijeti povećanju konkurentnosti poljoprivrede, ali i boljem kvalitetu i sigurnosti hrane.\nZajam je vrijedan 61,4 miliona eura i bit će alociran u jednakim iznosima po 30,7 miliona eura RS-u i FBiH. Entiteti će od ovih sredstava po oko 1,5 miliona eura doznačiti Ministarstvu vanjske trgovine i ekonomskih odnosa BiH za jačanje kapaciteta poljoprivrednog informacionog sistema, dogradnju veterinarskih IT sistema, fitosanitarnog i sistema za sigurnost hrane - navedeno je u saopćenju.\nRok otplate ovog zajma je 32 godine, uključujući sedam godina grejs perioda.\nVijeće ministara BiHEBRDzajampoljoprivredazdravstveni sistem\nDodik se obrušio na Truss, šta joj je sve govorio tokom sastanka: Britanci su...


Jovići iz Svrljiga godišnje proizvedu 50.000 litara organskog jabukovog sirćeta - Eko proizvodnja | Agroklub.rs\nTomislav023 je dodao oglas pre 2 minuta\nJulijana Kuzmić je dodala link na KLUB pre 24 minuta\nJovići iz Svrljiga godišnje proizvedu 50.000 litara organskog jabukovog sirćeta\nZa proizvodnju jabukovog sirćeta, a ne alkoholnog ili vinskog, Jovići su se opredelili jer prostor oko Svrljiga ima "dobro nebo", koje omogućava da stare sorte jabuka jako dobro uspevaju.\nFoto: Porodica Jović\nŠestočlana porodica Jović iz Svrljiga, supružnika Jelene i Bore, čini se da je lider u proizvodnji organskog jabukovog sirćeta u Srbiji sa godišnjom proizvodnjom 50.000 litara i plantažom tog voća koja se prostire na 20 hektara.\nZbog dokazanog pozitivnog uticaja na zdravlje ljudi, tražnja za jabukovim u našoj zemlji iz godine u godinu raste, zbog čega Jovići stalno povećavaju proizvodnju u svom pogonu, a posebno onog koje je proizvedenog od organskih plodova.\nStare otporne sorte\nPrema rečima Bore Jovića njegova porodica ima abiciozne planove i namerava da narednih godina dodatno uvećava plantažu i proizvodnju organskog sirćeta.\n"Svake godine podižemo novih pet do šest hektara voćnjaka sa jabukama. Planiramo da 2022. godine dostignemo 30 hektara i da se tu za sada zaustavimo. Podižemo stare, otporne sorte, kožaru, kolačaru i budimku", izjavio je Jović.\nDo 2022. godine planiraju da dostignu 30 hektara\nKako navodi, za proizvodnju jabukovog sirćeta, a ne alkoholnog ili vinskog, opredelili su se jer prostor oko Svrljiga ima "dobro nebo", koje omogućava da stare sorte pomenutog voća jako dobro uspeva.\n"Plantaža je na visini od 510 metara i na toj visini obično nema magle i vrlo je provetreno, a to omogućava da zasad negujemo organski i da relativno lako udovoljimo svim pravilima takve proizvodnje", izjavio je naš sagovornik.\nTradicionalni način kisele fermetacije\nDodao je da su se na podizanje tih zasada odlučili jer je poslednjih godina značajno opao otkup starih sorti i divljih jabuka od kojih može da se proizvodi kvalitetno sirće.\n"Za proizvodnju koristimo tradicionalni način kisele fermentacije koji se odvija u generatorima. Taj način kiseljenja čini da dobijemo proizvod koje je kiselo-slatkastog ukusa, koje je 'pitomo na jeziku' i sa jako mnogo ekstrakta, jer su stare sorte upravo sa puno ekstrakta", naglasio je Jović.\n"Pitomo na jeziku" kiselo-slatkastog ukusa\nPrema njegovim rečima, postoji veoma velika razlika u onom proizvedenom od starih sorti i internacionalnih - po boji, mirisu i ukusu. Trenutno polovinu svog proizvoda prodaju potrošačima u našoj zemlji, a drugu polovinu kupcima u Australiji, Kanadi i šest evropskih zemalja.\nPre 15 godina prodaja je išla loše\nDodao je da u našoj zemlji tek poslednjih godina raste tražnja za organskim proizvodima i da nije tako bilo ranije.\n"Mi smo prvo organsko sirće proizveli pre 15-tak godina, ali je proizvodnja išla loše pa smo odustali od tog posla. U to vreme u Srbiji još nije bila izgrađena navika građana da kupuju takve proizvode."\nIstakao je da u našoj zemlji raste tražnja za organskim proizvodima, ali da se generalno još vrlo malo prodaju.\n"Veliki broj ljudi u Srbiji još ima svoje bašte i otuda se snabdevaju hranom. U bogatom svetu gde ljudi nemaju useve, kao ni tetku ili baku na selu koja ih obezbeđuje hranom, ljudi moraju da se zdravom hranom snabdevaju u prodavnicama i zato je tamo i prodaja bolja", naglasio je Jović.\nJabukovo sirće Organski proizvod Bora Jović Izvoz Stare sorte jabuke


Priprema kalendara takmičenja\nNova hokejaška sezona se polako približava. U nadi da globalna pandemija virusa COVID-19 neće imati uticaj, direktor takmičenja Bogdan Dabović je 31.07.2020. od klubova putem e-maila zatražio da izvrše prijave selekcija za sezonu 2020/21, i da iste dostave Kancelariji SHLS-a do 07.08.2020. Na osnovu pomenutih prijava kreirao bi se predlog kalendara takmičenja uz ostavljanje dovoljno vremena za eventualne izmene, nakon ponovnih razgovora sa klubovima, ukoliko za to bude potrebe.\nZa takmičenje u sezoni 2020/2021 prijavile su se sledeće ekipe: HK „NS Stars“ (U8, U10, U12, U14), HK „Vojvodina“ (U8, U10, U12, U14 i Seniori), HK „Marbo“ (U8, U10, U12), HK „Partizan“ (U8, U10, U12, U14 i U17) i HK „Spartak“ (U8, U10, seniori – Prva B liga).\nNa žalost od SHKL „Crvena zvezda“ na adresu Saveza još uvek nije stigao odgovor.\n– Verujem da Crvena zvezda ima dovoljan broj igrača/ica u određenim selekcijama sa kojima može nastupati u sezoni pred nama. Probaćemo ponovo da kontaktiramo predstavnike Zvezde u nadi da ćemo ovoga puta dobiti odgovor i na osnovu njega kreirati predlog kalendara takmičenja koji je, siguran sam, veoma važan svim klubovima – izjavio je Bogran Dabović .\nSvakako na prvom mestu su zdravlje i bezbednost igrača/ica i sportskih radnika, a SHLS poštuje sve preporuke kriznog štaba, Zdravstvene organizacije, Ministarstva omladine i sporta, kao i IIHF-a, o čemu redovno izveštava klubove. Uskoro ćemo podeliti sa vama više detalja o ovoj temi.


In memoriam: Napustio nas je Boban Petrović - KruševacGrad\nKruševljanin, nekadašnji reprezentativac Jugoslavije, Boban Petrović, preminuo je u Južnoafričkoj Republici. Legendarni krilni centar izgubio je svoju najveću bitku\nNakon što je nedavno doživeo saobraćajnu nesreću, Petrović je poslednjih nekoliko dana života proveo u bolnici. Zbog mera usled pandemije virusa korona kontakt bilo koga sa njim je bio jako ograničen, a upravo je KK Partizan potvrdio vest o njegovoj preranoj smrti.\nPetrović je rođen 19. jula 1957. u Kruševcu, gde je i počeo da se bavi košarkom. Za Partizan je igrao od 1976. do 1985. godine i u tom periodu je bio jedan od najboljih igrača crno-belih. Petrović je bio i član nacionalnog tima SFR Jugoslavije na Evropskom prvenstvu 1981. kada su „plavi“ osvojili srebro, kao i godinu dana kasnije na Svetskom prvenstvu kada je reprezentacija Jugoslavije osvojila bronzanu medalju.\nU dresu Partizana, Petrović je osvojio dva međunarodna kupa „Radivoj Korać“ (1978. i 1979), dve titule nacionalnog šampiona (1979. i 1981) i kup SFRJ (1979). Sa 3.618 postignutih poena na 273 utakmice, Boban Petrović je deseti najboji strelac u istoriji kluba. Ostaće upamćena anegdota sa vraćanjem lopte na utakmici Olimpija – Partizan, između Bobana Petrovića i njegovog kuma, Petera Vilfana, koja je ostavila sve aktere meča u čudu.\nOsim za Napredak iz Kruševca i Partizan, Petrović je igrao za francuski Rems, ljubljansku Olimpiju, špansku Manresu i belgijski Haselt.\nVreme i mesto sahrane Bobana Petrovića biće objavljeni naknadno.\n23.10.2021 0 25\n23.10.2021 0 67\n23.10.2021 0 117


DS: Nema demokratije u Srbiji dok ne popravimo položaj romske zajednice | Autonomija\nDS: Nema demokratije u Srbiji dok ne popravimo položaj romske zajednice\n"Svesni smo svi da su danas i Romkinjama i Romima kao i mnogim drugim građankama i građanima Srbije osnovna ljudska prava ugrožena"\nLider Demokratske stranke (DS) Zoran Lutovac čestitao je danas 8. april – Svetski dan Roma i ocenio da u Srbiji neće biti demokratije dok ne bude popravljen položaj i te nacionalne zajednice.\n„DS je godinama posvećen izgradnji društva u kom će kvalitet života romske zajednice biti poboljšan… Znamo da su Romi i dalje jedna od najugroženijih društvenih grupa. Oni se i danas suočavaju sa diskriminacijom u pristupu socijalnoj pomoći, zdravstvenoj zaštiti, obrazovanju, zapošljavanju i adekvatnom stanovanju. Posebno su ugroženi mladi, koji rano napuštaju obrazovni proces, kao i romske devojčice koje se prisilno udaju“, naveo je Lutovac u pisanoj izjavi.\nOn je dodao da politika DS podrazumeva veću inkluziju Roma, koja bi imala za rezultat poboljšanje poštovanja demokratije i vladavine prava u Srbiji, nakon promene, kako se izrazio, aktuelne nedemokratske vlasti.\n„Svesni smo svi da su danas i Romkinjama i Romima kao i mnogim drugim građankama i građanima Srbije osnovna ljudska prava ugrožena. Zbog toga se DS i kroz svoj rad zalaže za izgradnju društva koje je zasnovano na principu slobode i jednakih mogućnosti, gde svako ima pravo da bude uključen i gde se svačije mišljenje čuje“, dodao je Lutovac.


PORESKI TRETMAN PRIHODA OD UGOVORA O DELU - Biljana Trifunović\nUgovor o delu zaključuje se za poslove koji su van delatnosti poslodavca. Ugovor se može zaključiti sa: zaposlenim, nezaposlenim licem, penzionerom, slobodnim umetnikom i fizičkim licem koje je obveznik PDV. U zavisnosti od statusa lica sa kojim zaključujete ugovor o delu, poslodavac ima obavezu da pored ugora koji je standardan za sve, da izvrši različite obračune poreza i doprinosa koji se po visini značajno razlikuju, a takođe da popuni i nadležnim organima dostavi različite obrasce.\nUgovor o delu definisan je članon 199. Zakona o radu, kojim je propisano da poslodavac može sa određenim licem da zaključi ugovor o delu, radi obavljanja poslova koji su van delatnosti poslodavca, a koji imaju za predmet samostalnu izradu ili opravku određene stvari, samostalno vršenje određenog fizičkog ili intelektualnog posla.\nPošto se ugovor o delu zaključuje isključivo za obavljanje poslova koji su van delatnosti poslodavca, to znači da se po pravilu, ugovor o delu ne može zaključiti za bilo koji stalni posao kod poslodavca. Ako se poveća obim posla ili treba zameniti odsutnog radnika, nije moguće sa drugim licem zaključiti ugovor o delu, već treba zaključiti radni odnos na određeno vreme (za zamenu odsutnog radnika) ili ugovor o privremenim i povremenim poslovima (za povećani obim posla).\nKod ugovora o delu radi se obavljanju konkretnog posla, dela, bilo fizičkog ili intelektualnog, koji se samostalno obavlja i kod kog nije bitno vreme obavljanja posla, već je poenta na samom poslu, na primer ugovor o istovaru ili utovaru određene količine robe za određeni iznos i slično


Ambasadorka: Indeks rodne ravnopravnosti u Srbiji 55,8, dok je prosek u EU 66,2 odsto\nBeta 11. juna 2021. 18:10\nAmbasadorka i generalna sekretarka Foruma za ravnopravnost generacija u Ministarstvu spoljnih poslova Francuske Delfina O izjavila je danas da je „Srbija uradila izuzetan posao u postizanju rodne ravnopravnosti, ali još uvek mora da predje dug put da bi je postigla, što potvrdjuje i Indeks rodne ravnopravnosti“.\nAmbasadorka je na onlajn-panelu „Razgovarajmo o seksualnom i reproduktivnom zdravlju i pravima“ izjavila da je, zbog planiranja ubrzanih procesa reforme pristupanja EU u ovoj oblasti, važno napomenuti da je indeks za Srbiju u ostvarivanju ovih prava 55,8 odsto, što je znatno ispod proseka EU – 66,2 odsto.\n„Ova statistika daje zemlji drugu najnižu ocenu u poredjenju sa ostalim zemljama članicama EU. Jedan od presudnih preduslova za jednakost je telesna autonomija ili mogućnost delovanja prema sopstvenim motivima, razlozima ili vrednostima. Ipak, značajan procenat žena i devojčica u Srbiji nema potpunu telesnu autonomiju“, kazala je ambasadorka Delfina O.\nDirektor UNFPA za Srbiju Džon Kenedi Mosoti je rekao da „skoro jedna petina žena u Srbiji donosi odluke o svom reproduktivnom zdravlju zajedno sa svojim partnerima, dok su žene i devojke u romskim naseljima pod još većom opresijom jer 41 odsto njih ne donosi ove odluke nezavisno“.\n„Davanjem moći partnerima da u njihovo ime odlučuju o broju dece, metodama kontracepcije ili upotrebi zdravstvene zaštite koja se odnosi na seksualno i reproduktivno zdravlje utiču ne samo na njihovo telo i seksualno i reproduktivno zdravlje, već i na njihov pristup drugim resursima kao što su obrazovanje i zapošljavanje“, dodao je Mosoti.\nNa panelu je rečeno i da je upotreba savremene kontracepcije u Srbiji i dalje niska jer samo 21 odsto žena koristi efektivnu kontracepciju, od čega samo sedam odsto žena u romskim naseljima.\nOnlajn panel o seksualnom i reproduktivnom zdravlju organizovali su Asocijacija za seksualno i reproduktivno zdravlje Srbije u partnerstvu sa ambasadom Francuske i saradnji sa Populacionim fondom Ujedinjenih nacija (UNFPA).


U akciji protiv talibana ubijeno 20 pobunjenika – Nadlanu.com\nU akciji protiv talibana ubijeno 20 pobunjenika\nKABUL, 14. avgusta 2010. (Beta-AP) – Više od 20 pobunjenika poginulo je u akciji avganistanskih i NATO snaga protiv talibana povezanih sa Al Kaidom, saopštila je u subotu međunarodna koalicija u Avganistanu.\nAkcija na istoku Avganistana počela je u sredu, protiv uporišta više desetina talibana u planiniskoj oblasti Zadran, u provinciji Paktija. Među ubijenim talibanima ima arapskih, čečenskih i pakistanskih boraca.\nCilj akcije je da se raskrinka pokret Hakani, za koji SAD veruju da je jedna od najopasnijih talibanskih frakcija zbog povezanosti sa terorističkom organizacijom Al Kaidom. Sedište te grupe je u pograničnoj zoni na zapadu Pakistana, gde američke snage ne mogu da sprovode kopnene akcije.


Avganistan priznaje talibane za političku grupaciju? - Sputnjik Srbija\n10:14 28.02.2018 Preuzmite kraći link\nAvganistanski predsednik Ašraf Gani izjavio je da bi bilo dobro priznati radikalni pokret „Taliban“ za političku grupaciju, prenose tamošnji mediji.\nGani smatra da bi Vlada Avganistana trebalo svim talibanima i njihovim porodicama da izda pasoše, kao i da radi na tome da njihovim liderima budu ukinute sankcije.\n„Radićemo i na tome da svi talibani koji su u zatvorima budu oslobođeni“, dodao je avganistanski predsednik.\nIstovremeno, Gani je rekao da će svima onima koji su pristupili mirovnom procesu biti osigurana bezbednost. „Uzećemo u obzir njihovo mišljenje tokom mirovnih pregovora“, zaključio je on.\nSituacija u Avganistanu se u proteklih nekoliko meseci drastično pogoršala, a talibani, koji u svojim rukama drže veliki deo teritorije, počeli su i sa napadima na velike gradove. Pored talibana, pojačano je i dejstvo terorističke organizacije DAEŠ.\ntalibani, priznavanje, Ašraf Gani, Avganistan


Dan sistem administratora: Postanite jedan od njih uz veliki popust na ITAcademy - Akta.ba\n30.07.2021. 08:59 / Izvor: Akta.ba\nSvakog posljednjeg petka u julu obilježava se SysAdmin Day, dan kada cijela planeta slavi prave heroje modernog doba – sistem administratore, koji se tokom svih 365 dana u godini staraju da brojni IT sistemi oko nas funkcionišu kako treba i prvi priskaču u pomoć kad god imamo neki problem sa tehnologijom.\nKada vam baguje internet ili ne radi računar ili se zaglavite sat vremena u pošti čekajući u redu zbog problema zvanog „pao nam je sistem”, administratori su ti koji rješavaju sve vaše probleme i brige. Sistem administratorima možete da zahvalite i što neki haker još uvijek nije upao na sve vaše online naloge i što vam štampač i telefoni rade bez problema...\nITAcademy i ove godine slavi SysAdmin Day. Međutim, na ovoj međunarodnoj edukativnoj ustanovi proslava počinje malo ranije i traje sve do 1. augusta, do kada važi preko 695€ popusta za sve one koji odluče da započnu školovanje na odsjeku Administration.\nAko ste razmišljali o tome da postanete jedan od najvažnijih IT stručnjaka, bez kojih digitalni svijet koji danas poznajemo teško da bi funkcionisao, onda iskoristite ovu sjajnu priliku i prijavite se putem ovog linka.\nNastava na ITAcademy održava se tradicionalno, u najsavremenije opremljenim učionicama, i online, preko jedinstvene platforme za učenje na daljinu, koja vam omogućava da pratite obuku iz bilo kog grada ili zemlje. Na kraju programa polažete za zvanična Microsoft, CompTIA, Cisco, Linux ili MikroTik zvanja i stičete kompetencije tražene u vodećim IT kompanijama i organizacijama.\nSve ovo, ističu iz ITAcademy, omogućiće vam da u savremenom poslovnom svijetu radite širok spektar poslova – od početnog nivoa administratora do vrhunskog sistemskog i mrežnog projektanta.\nPrijavite se do 1. augusta i započnite školovanje uz posebne uslove\nITAcademy akcija povodom SysAdmin dana traje od 26. jula do 1. augusta i omogućava vam da u tom periodu upišete neki od programa odsjeka Administration uz popust od preko 695€!\nIzaberite školovanje koje će vas pripremiti za jedno od najtraženijih zanimanja današnjice i zaboravite na probleme koje donose nezaposlenost i loše plaćeni poslovi. Postanite sistem administrator koji rješava brige svih nas i zasluženo ima svoj dan.


USPS pokreće inicijativu za ispitivanje trošenja sredstava Fonda PIO - Penzin\nPočetna Magazin Godine USPS pokreće inicijativu za ispitivanje trošenja sredstava Fonda PIO\nUdruženje sindikata penzionera Srbije (USPS) pokreće inicijativu za formiranje Anketnog odbora Skupštine Srbije sa ciljem, da ispita kako su trošena sredstva Republičkog fonda PIO u poslednje dve i po decenije, s obzirom da odgovorni iz Vlade Republike Srbije, vrlo često potenciraju da današnji transferi sredstava iz budžeta dosežu čak do 49 odsto u pogledu finasiranja rashoda Fonda PIO – navodi se u saopštenju USPS-a.\nNaime, u poslednjih dve decenije mnoge obaveze koje su stavljene u nadležnost RFPIO ne spadaju u domen penzijskog i invalidskog osiguranja u njihovom izvornom obliku, već u isključivu nadležnost države, te je ta činjenica razlog za povećani transfer sredstava iz budžeta Republike Srbije za isplatu rashoda RFPIO.\nPostoje osnovane sumnje da je grad Beograd koristio sredstva PIO fonda za gradnju kapitalnih objekata kao sto su Sava Centar, Gazela, i drugi objekti, s tim da ta sredstva do dana današnjeg nisu vraćena.\nOsim izgradnje kapitalnih objekata, postoje indicije da su pojedinci koristili sredstva za (šverc) tj. kupovinu cigareta, i prodaju istih za vreme bombardovanja, ispred zgrade “Politike“ a kasnije i po trafikama ove novinske kuće, kao i da su uzimane otpremnine u iznosima i do 20.000 tadašnjih nemačkih maraka, navodno zbog napuštanja radnog mesta u Fondu PIO, bez prava zaposlenja u državnoj upravi (ne znamo po čijoj odluci) a zatim se zapošljavali, čak i na istim radnim mestima.\nKako i pod kojim uslovima je vršena adaptacija zgrade PIO fonda u Nemanjinoj 30 u Beogradu i njenih filijala?\nŠta je sa sredstvima PIO fonda, gde su bili osigurani advokati, i u to vreme privatni preduzetnici sa sedištem na Novom Beogradu?\nKoliko fizičkih lica koriste sredstva iz PIO fonda a da po tom osnovu nikada nisu uplaćivali nikakva sredstva u PIO fond (tuđa nega i pomoć, invalidnine, zdravstveno osiguranje penzionera i dr) iz domena obaveze i nadležnosti države.\nAnketni odbor je u obavezi da utvrdi činjenično korišćenje sredstava, da imenuje ne osnovane korisnike, eventualne malverzacije , pljačke i sl. te da o tome obavesti javnost.\nTags:Fond PIOskupštinaSrbijaUdruženje sindikata penzionera Srbije USPS


Za sada ništa od letova između Beograda i Budimpešte - Aviatica\nZa sada ništa od letova između Beograda i Budimpešte\nBelavia ukida letove između Beograda i Budimpešte, a poljski LOT, za sada, odustao od namere da uspostavi ovu liniju.\nDatum / Date: 29.07.2019.\nPoljska aviokompanija LOT je izgleda planirala da uspostavi redovnu liniju između Beograda i Budimpešte, pošto su se letovi pojavili u sezonskom redu na sajtu beogradskog aerodroma.\nOd ove odluke su odustali, saznaje Aviatica, ali bez informacija da li je to bila samo neuspela ideja ili se radi samo o odlaganju njene realizacije.\nPrema planovima, od kojih se očigledno odustalo, LOT je trebalo da leti svakodnevno između Beograda i Budimpešte, gde inače, ova aviokompanija ima svoju bazu, prvu van Poljske.\nU međuvremenu, LOT je i zvanično najavio nove linije iz Budimpešte. Od 2. septembra će ova kompanija leteti direktno do Brisela i do Bukurešta, po 12 puta nedeljno. Od ove godine LOT leti iz Budimpešte do aerodroma London-City, a od ranije već postoje letovi do Varšave, Krakova, Njujorka i Čikaga.\nTrenutno između Budimpešte i Beograda leti beloruska aviokompanija Belavia. Ova kompanija održava redovnu liniju između Minska i Beograda, koja se dva puta nedeljno obavlja preko Budimpešte, a jednom direktno. U planu ove kompanije je da razdvoji letove do Beograda i Budimpešte i da od 24. oktobra leti samo na ruti Minsk – Beograd, tri puta nedeljno.


Vlada Crne Gore odlučila je da zatvori granični prelaz između te države i Bosne i Hercegovine (BiH) na Vraćenovićima radi izgradnje zajedničkog prelaza na putu Nikšić-Bileća, javlja Anadolija.\n“Obaveza izvođača radova je da najkasnije u roku od 90 dana završi radove, i da će prelaz biti otvoren najkasnije do 1. juna, odnosno do početka ljetnje turističke sezone”, kazao je Paunović.\n“Ukoliko u jednoj kontrolnoj kabini rade policajci dvije države, jednim zaustavljanjem, unaprjeđujemo saradnju i nosimo zajedničku odgovornost za bezbjednost granice. To je suština“, kazao je Paunović.\n“Cilj je da se državljanima Crne Gore i BiH, koji žive u pograničnim područjima olakša izvršavanje svakodnevnih potreba. Predviđena je mogućnost da i ostali državljani mogu izuzetno prelaziti granicu van zvanično otvorenih prelaza na 18 lokacija ako imaju opravdane razloge“, kazao je Paunović.


Za Lukača stanje zadovoljavajuće - ISTOK - www.istokrs.com | Vijesti iz Istočne Hercegovine\nHome /Društvo, Republika Srpska/Za Lukača stanje zadovoljavajuće\nLukač je rekao da se, na osnovu statističkih pokazatelja, te preduzetih operativnih i preventivnih mjera i radnji stanje u oblasti kriminaliteta u Republici Srpskoj može ocijeniti zadovoljavajućim.\nPoslanici Narodne skupštine Republike Srpske danas su u zatvorenom dijelu 5. redovne sjednice razmatrali Informaciju o stanju bezbjednosti u Republici Srpskoj u 2018. godini i prva četiri mjeseca 2019. godine koju je podnio ministar unutrašnjih poslova Dragan Lukač.\nLukač je rekao da se, na osnovu statističkih pokazatelja, te preduzetih operativnih i preventivnih mjera i radnji, u izvještajnom periodu, stanje u oblasti kriminaliteta u Republici Srpskoj može ocijeniti zadovoljavajućim.\nOn je naglasio da je i u periodu kojim se bavi ovaj Izvještaj nastavljen trend pada ukupnog kriminaliteta.\nOdgovarajući na pitanja narodnih poslanika ministar Lukač se u završnoj riječi zahvalio na veoma konstruktivnoj raspravi, kritikama i prijedlozima koji će biti veoma važni u daljem radu MUP-a Republike Srpske.\nLukač je naglasio da je ovaj dio sjednice bio zatvoren za javnost kako bi se spriječila mogućnost da u toku izlaganja i rasprave budu otkrivene činjenice koje bi na bilo koji način mogle da ugroze neku od istraga koja je u toku, saopšteno je iz Narodne skupštine Republike Srpske.


Pobeda košarkaša Apatina, ali oči uprte u derbi Joker – Dunav 2014 - www.025.rs\nwww.025.rs / APATIN / Pobeda košarkaša Apatina, ali oči uprte u derbi Joker – Dunav 2014\nKošarkaši Apatina ostvarili su značajnu pobedu u 15. kolu Druge RL Sever, grupa B, na gostovanju u Ravnom Selu protiv domaćeg Proletera od 82:76. Susret je bio dramatičan i nezivestan sve do kraja, a Apatinci su imali više koncentracije i zasluženo uknjižili pobedu koja se po četvrtinama kretala ovako: 20:21, 14:14, 19:23 i 23:24. Ovom pobedom košarkaši Apatina dospeli su na četvrto mesto na tabeli, a u sledećem kolu oni su slobodni.\nIpak, glavni događaj i derbi košarkaških susreta na ovim prostorima odigraće se u Somboru, u nedelju 1. Marta, sa početkom u 18:45, kada se u sklopu 16. Kola Druge RL Sever grupa A sastaju domaći Joker i apatinski Dunav 2014. Ovo su dve vodeće ekipe na tabeli i sasvim je izvesno da će ishod ovog susreta odlučiti prvaka.\nPrisećanja radi, Apatinci su prvi susret, koji je odigran 16. novembra prošle godine, pobedili na svom parketu sa 83:79, ali su tada bili znatno jači, jer su u svojim redovima imali sjajnog Milijana Bocku koji ih je napustio u prelaznom roku i prešao da igra u BiH. Inače, to je ujedno jedini poraz Somboraca koji će, nema sumnje, dati sve od sebe da se pred svojim pristalicama revanširaju za neuspeh, a pokušaće da ostvareubedljiviju pobedu od četiri koša razlike. Međutim, i u redovima Apatinaca postoji doza optimizma, jer su u dosadašnjem delu sezone ostvarli sve pobede, pa se nadaju da će uspeti da nastave sa serijom dobrih igara i pobeda. Iz tog razloga oči košarkaške javnosti su uprte u ovaj događaj, koji pobuđuje veliku pažnju i očekuje se dobra poseta pristalica oba kluba.\nTags: apatin, derbi, dunav 2014, joker, košarkaši, Pobeda


Fudbalerke iz Niša bolje od Piroćanki 5:2 | Pirot vesti\nPočetna/Sport/Fudbalerke iz Niša bolje od Piroćanki 5:2\nFudbalerke iz Niša bolje od Piroćanki 5:2\nŽenski fudbalski klub „Jedinstvo 2014“ Pirot dočekao je u subotu na pomoćnom gradskom stadionu ekipu Radničkog iz Niša. Ovo je bila prva takmičarska utakmica ženske fudbalske ekipe u Pirotu. Na premijeri pirotske fudbalerke su izgubile utakmicu rezultatom 5:2.\nPrema rečima predsednika kluba Bojana Đurovića, rezultat nije merilo odnosa snaga na terenu, ekipe su se ravnopravno borile za pobedu , međutim gošće su pokazale bolju spremnost i u finišu utakmice postigle golove za pobedu.\n-U narednom periodu potreban je rad sa ekipom, devojčice pružaju maksimum na treninzima i utakmicama ali odnosi snaga u ligi nisu ravnopravni jer naš klub ima 20 do 30 puta manji budžet od svih ostalih, naše devojčice nemaju osnovnu opremu za takmičenje kao i rekvizite za treninge. Uprava kluba se trudi da sve obezbedi ali troškovi su veliki a sponzora sve manje.Svi ovi faktori utiču i na rezultate kluba-kaže Đurović.\nU narednom kolu, u sredu 30.09 od 15.00h fudbalerke “Jedinstva” gostuju ekipi Napretka u Kruševcu.\nistaknuto žfk jedinstvo\nŠkola sinhronog plivanja po prvi put u Pirotu\n27. September 2015. at 01:25\nZa mladu ekipu koja je bukvalno pocetnik devojcice su pokazale veliku snagu i pozrtvovanje ipak Nis ima dugu tradiciju zenskog fudbala dok je kod nas u povoju jos uvek. Mogli bi likovi iz radnickog da ponauce nesto od njih. i gradski oci da se potrude malo vise da pomognu ovom mladom timu Bravo za devojcice i za Djuru takodje


Džaja: Briga me za Ligu Evrope\nNaslovna / Fudbal / Liga šampiona / Džaja: Briga me za Ligu Evrope\n2018-08-28 13:19 > 13:26\nLeganda Crvene zvezde Dragan Džajić veruje u crveno-bele uoči gostovanja Salcburgu u revanšu baraža za plasman u Ligu šampiona.\nBešiktaš - Partizan na dve televizije\n"Imamo šansu da uđemo u Ligu šampiona, imamo rezultat koji je obećavajući, ali u javnosti misle da će biti lakše nego što misle u klubu. Neće biti laka utakmica, kao što nijedna evropska nije laka. Mislim da je Zvezda spremna da se suprotstavi. Sve utakmice su bile na nivou za ovaj period sezone. Nema razloga da ne verujem da tako ne bude i sad", rekao je Džajić.\nZvezda nikada nije igrala u ovom formatu Lige šampiona.\n"Ovo više govore moje emocije i želja. Verujem u igrače da će odigrati disciplinovano. Najvažnije je da ćemo i dalje igrati u Evropi, s tim što se ja nikad ne zadovoljavam ostvarenim. Ako već imamo šansu da igramo u LŠ treba je iskoristiti".\nOn smatra da je Zvezda odlično odigrala i onemogućila Salcburg.\n"Salcburg nije stvorio nijednu šansu, mi smo imali jednu stoodstotnu, možda smo mogli da imamo i drugu, ali to je fudbl, ne treba se vraćati na ono što je bilo. Sada se mora biti koncentrisan 90 minuta, čekati momenat, svoju šansu. Ali to će Milojević sve reći igračima, nemam ja šta da savetujem njega koji je do sada dokazao da može da se suprotstavi evropskim klubovima na svoj način. Verujem u njega i igrače", zaključio je Džajić.\nSRAMOTA KAKVA SAMO U SRBIJI MOŽE DA SE VIDI (VIDEO)\nABA Superkup - izvučeni parovi\nStojković: Nadam se da će Salcburg igrati otvorenije nego u Beogradu\nAustrijska policija: Mnogi navijači Zvezde ne dolaze zbog fudbala\nPrethodna Stojković: Nadam se da će Salcburg igrati otvorenije nego u Beogradu


Lavovi doživeli minimalan poraz – RK "Lavovi BP"\nLavovi doživeli minimalan poraz\nU nedelju, 02.12.2018. u Bogatiću je odigrana utakmica 11. kola Super B lige Srbije grupa Sever-Centar, u kojoj je ekipa RK Lavovi BP gostovala na izuzetno “vrućem“ terenu, ekipi ORK Maćva. Pošto se radilo o susretu dve ekipe koje su se nalazile na deobi 3. mesta, za očekivati je bilo da meč bude neizvestan i izjednačen. Tako je i bilo, a u izuzetno dramatičnoj završnici bolje se snašao domaćin, ORK Mačva – RK Lavovi BP 23:22 (13:10).\nLavovi su prvo poluvreme odigrali loše iako su na samom početku poveli 3:0 sa 3 uzastopna gola Đurkovića. Domaćin vrlo brzo dolazi sebi i već sredinom prvog poluvremena po prvi put dolazi u vođstvo, a zatim i zahvaljujući seriji od 6:1 stiče i najveću prednost od 12:7 u 26. minutu. Do kraja prvog poluvremena Lavovi uspevaju da dođu na samo 3 gola zaostatka, i nagoveštavaju naeizvesnost u nastavku. Mačva u 40. minutu ponovo dolazi do prednosti od 5 golova, ali Lavovi se ne predaju i vrlo brzo opet hvataju rezultatski priključak, da bi u 50. minutu prednost domaćina smanjili na samo jedan gol. Tada je već bilo jasno da će izuzetno bučna publika u Bogatiću imati priliku da prisustvuje vrlo neizvenoj završnici, Narednih 6 minuta se igralo “gol za gol“ da bi Lavovi na 3 i po minuta do kraja izjednačili. Domaćin već u sledećem napadu dolazi do vođstva a Lavovi ponovo izjednačavaju na manje od pola minuta do kraja utakmice. Na nesreću Mačva uspeva da organizuje napad iz kog je izborila sedmerac na samo 2 sekunde do kraja. Siguran egzekutor bio je iskusni Dračićević (proglašen i za igrača utakmice) koji postavlja i konačni rezultat ORK Mačva – RK Lavovi BP 23:22.\nU ekipi Lavova najefikasniji su bili Aleksa Đurković i Marko Urošev a standardno dobar je bio i golman Nikola Ćirović.\nNa ovoj utakmici za Lavove su nastupali: Okuka, Grubor, Stanojev, Đurković 8, Milošević 2, Urošev 3, Mandić, Kozomora 2, Kosjer, Nović, Ćirović, Čupković 1, Radović 2, Prodanović 2 i Vujasinović 2. Na klupi su sedeli treneri Sudžum Dragan i Permoser Slobodan.\nNakon ovog poraza Lavovi su pali na 5. mesto sa 11 osvojenih bodova. U narednom kolu Lavovi dolekuju dojučerašnjeg Super A ligaša, ekipu RK Jugovića iz Kaća, koja trenutno zauzima 8. mesto na tabeli sa samo 2 boda manje od Lavova.\n◂ Proleter odneo bodove iz Tikvare\nLavovi dočekuju superligaša u kupu ▸


“Namjenski dobijena sredstva i namjenski trošimo”, rekao je Ćosić i dodao da će najveći dio sredstava, oko 400.000 KM, biti utrošen za nastavak radova na proširenju zgrade Doma zdravlja, za spoljašnje uređenje novoizgrađenog obdaništa 140.000 KM i 80.000 KM za njegovo opremanje.\n“Nakon ove odluke imaćemo red od pet investitora koji su zainteresovani da na području poslovne zone Vranješ kupe zemljište i počnu gradnju poslovnih objekata i zaposle ljude”, naglasio je Ćosić.\n“Ova priča traje predugo, iako se zna da svugdje direktora postavlja politika. Ovo je očit primjer političke borbe vlasti i opozicije”, rekao je Ćosić i dodao da su žalbe sudu bile instruisane od političkih partija, odnosno SDS-a.\n“Nema realnosti da se ovaj budžet ostvari u ovom iznosu, ako vidimo da je za tri mjeseca ove godine izvršenje budžeta svega 1.300.000 KM”, naveo je Tošović i dodao da se SDS ne može saglasiti ni sa planiranih 100.000 KM za podršku privredi i poljoprivredi smatrajući da je to samo ubiranje političkih poena jer se ova sredstva dodjeljuju pojedincima.\nTošović je upitao lokalnu vlast odakle će obezbijediti još milion KM za ove potrebe “ako se zna da se nezakonito sredstva od prodaje zemljišta i rente koriste za ove namjene”. Srna\nTagovi: budzetistocno novo sarajevoljubisa cosicrebalansSlavko Tošović


Izvor: JužneVesti.com, 25.Jul.2019, 16:31\nNišlija Dragan Aranđelović Ara, najpoznatili ljubitelj muzike, koji je godinama držao i čuvenu muzičku radnju Happy house, rešio je da proda ulaznice za koncerte, set liste, majice, postere, kataloge i ostale predmete koje je decenijama prikupljao na koncertima širom Evrope. Humanitarna izložba održaće se od 3. do 13. avgusta u Sinagogi, a sav novac od prodatih stvari namenjen je za decu bez roditeljskog staranja koje Džedajski pokret vodi na letnji kamp na Vlasinu. >> Pročitaj celu vest na sajtu JužneVesti.com <<\nNeke majice i nisu na prodaju; Foto: V. M. R. Jedan zid Galerije Sinagoga biće namenjen Rolingstonsima, koje je gledao čak 10 puta, a svoj ugao imaće i Čupin memorijal koga Ara smatra najvažnijim doprinosom Nišu.\nBiće mesta i za artefakte sa koncerata domaćih izvođača, a i Nišvil će biti deo izložbe. Posebno mesto na izložbi "Koncertni artefakti" imaće i britanski bend Jes.\nTo je grupa koja je meni najdraža. Tu su predmeti sa prvog koncerta koji sam čekao 25 godina da vidim u Budimpešti, a tu su i fotografije sa poslednjeg koji sam gledao u Padovi 2016. godine - navodi.\nLjubitelji rokenrola i drugih žanrova, fanovi i svi posetioci moći će da kupe mnogo toga od skoro 600 predmeta, prikupljenih na oko 250 velikih koncerata na kojima je bio ovaj niški zaljubljenik u muziku. Na mnogim koncertima bio i na spisku; Foto: V. M. R.\nMeđu njma i originalne set liste sa nastupa mnogih svetskih zvezda. Ipak, cilj mu je da ljudima prenese atmosferu sa tih nastupa, prikupi novac za decu i da edukuje ljude.\nBitno je da ljudi vide da postoji nešto drugo što nisu ni Pink, ni Farma ni Zadruga ni Maja Berović ni ostalo, nego i nešto što su Brus Springstin, Rage against the machine, U2 i tako dalje i da deo toga, te atmosfere sa koncerata je preneseno u naš grad - kaže Aranđelović.\nPrvu majicu mu je, priseća se, donela sestra još 1971. godine iz Grčke. Odtad ih je prikupio nebrojano, od nekih se ipak ne rastaje, a mnoge je i izgubio.\nSestra mi je donela majicu sa čuvenog koncerta Vudstok iz 1969. godine i nosio sam je i ljubomorno čuvao, ali sad više ne znam ni gde je - navodi.\nSvoje uspomene ipak je rešio da unovči i time pomogne organizaciju kampa Sila prati hrabre na Vlasini, koji za decu bez roditelja organizuje niški Džedajski pokret.\nKako navode organizatori, na Vlasinu će otići dvadesetoro dece, gde će učiti kako da pišu CV, osnove poslovne komunikacije i razvijanje ideja.\nIzvor: Megafon.co, 25.Jul.2019\nDragan Aranđelović Ara skoro 45 godina obilazi koncerte i skuplja majice i ostale uspomene sa njih. Uz pomoć Udruženja Marker, Sekretarijata za kulturu Niša i Narodnog muzeja, sada je odlučio i da ih izloži. Od 3. do 13. avgusta u Sinagogi, njegove majice, karte, originalne set liste i katalozi...


Sportski savez Pančevo - Emir Bekrić posetio Sportski savez Pančevo\nJedan od najboljih atletičara u istoriji Srbije Emir Bekrić, posetio je Sportski savez Pančevo.\nOsvajač svetske bronze i evropskog srebra, sada je selektor za mlađe kategorije Atletskog saveza Srbije. Povod za posetu bile su najperspektivnije atletičarke članice Atletskog kluba ’’Dinamo’’ iz Pančeva, Marija Mrkela i Sanja Marić koje su u društvu svog trenera Ljubča Cvetkovskog prisustvovale ovom sastanku.\nPredsednik Sportskog saveza Pančevo Slobodan Bitević istakao je da mu je velika čast sto u našem gradu može da ugosti bivše i nadamo se buduće osvajače medalja sa velikih takmicenja. On je takođe rekao da će Sportski savez Pančevo uz pomoć GU Pančevo dati sve od sebe da se mladim talentima omoguće svi potrebni uslovi kako bi se obezbedio nesmetan i pravilan napredak naših mladih sportista.\nEmir Bekrić je izrazio veliku zahvalnost predstavnicima Sportskog saveza Pančevo, Slobodanu Biteviću i Dejanu Periću na razumevanju i pomoći koju je Sportski savez Pančevo obezbedio kako bi ove dve perspektivne takmičarke mogle nesmetano da treniraju i fokusiraju se na obaveze koje ih očekuju u 2021. godini.\nTrener Atletskog kluba ’’Dinamo’’, Ljubčo Cvetkovski takođe se zahvalio predstavnicima Sportskog saveza Pančevo i izneo planove za naredni period kako Marije Mrkele i Sanje Marić tako i celog Atletskog kluba ’’Dinamo’’ iz Pančeva.\nGeneralni sekretar Sportskog saveza Pančevo, Dejan Perić, rekao je da će u sledećoj godini Sportski savez Pančevo nastaviti da pomaže mlade sportiste jer je to jedan od osnovnih ciljeva Saveza u prethodnom periodu od 4 godine koji ce se nastaviti i u budućnosti.\nSportski savez Pančevo proglasio najbolje u 2021. godini


Međunarodni dan joge obeležen i u Boru – RADIO TELEVIZIJA BOR\nMeđunarodni dan joge obeležen i u Boru\nBOR – Širom sveta 21. juna obeležava se Međunarodni dan joge, koji su ustanovile Ujedinjene nacije Rezolucijom usvojenom na 69. zasedanju Generalne skupštine 2014. godine. Vlada Indije je širom sveta na prikladan način obeležila prvi Međunarodni dan joge 2015. godine, a u Boru je Tim kreativnih ideja tim povodom organizovao javni čas joge u gradskom parku.\nOsim vežbe, ovom prilikom, istaknutim, višegodišnjim članovima, partnerima i saradnicima na projektnih aktivnosima, dodeljene su zahvalnice, a dva buduća instruktora joge dobila su sertifikate. Tim kreativnih ideja osnovan je 2013. godine, trenutno broji oko 80 aktivnih članova koji u skladu sa svojim potrebama i željama pohađaju časove hatha joge, power joge, duo ili joge za trudnice.\nJoga predstavlja, između ostalog, mešavinu fizičkih vežbi, meditacije, kontrolisanog disanja i drugih tehnika koje smiruju telo i um, smanjuju bol, a praktikuju je osobe svih uzrasta, istakla je Željka Zdravković joga instruktor.\nJavni čas joge u Boru uspešno je realizovan – ni nestabilno vreme nije omelo Borane da okruženi prirodom, vođeni uputstvima instruktora i uz zvuke opuštajuće muzike, pronađu mir u sebi, usklade um i telo i daju doprinos obeležavanju Svetskog dana joge.\nTags: Bor, joga, svetski dan joge, tim kreativnih ideja, željka zdravković\nPrevious Sindikat o bezbednosti i zdravlju na radu\nNext Akcija “Blica”- čišćenje deponije u Metalurgu


Osmani na samitu u Turskoj pozvala zemlje da priznaju Kosovo; Brnabić: Nedostatak pristojnosti GracanicaOnline.Info\n17. juna 2021. 2 min read\nВјоса Османи, фото: В.Ћуп, ГрачаницаОнлајн\nPredsednica Kosova Vjosa Osmani pozvala je danas na samitu Procesa saradnje u jugoistočnoj evropi sve zemlje koje nisu priznale nezavisnost Kosova da to učine što pre. Reagovala je premijerka Srbije Ana Brnabić istakavši da to govori o „nedostatku političke pristojnosti predstavnika Prištine“, ali dodala da joj je drago što se Osmani poziva na Briselski sporazum.\nOsmanijeva je na samitu u Turskoj takođe podsetila na ranije obećanje Evrospke unije kada je u pitanju liberalizacija viznog režima za Kosovo. Ona je kazala da je budućnost Kosova u EU i NATO-u.\n„Kosovo je stvorilo jasno uverenje da je evroatlanska integracija cilj građana, ali želimo da obezbedimo da se ovaj proces ubrza, da se garantuje mir i sigurnost u regionu, ali i da se poveća važnost građana regiona“, rekla je Osmani.\nNa poziv kosovske predsednice državama da priznaju Kosovo reagovala je premijerka Srbije Ana Brnabić.\n„Bilo je provokacija, a ja sam kratko odgovorila, jer iz poštovanja prema domaćinima nisam želela da ulazim sa njom u bilo kaku raspravu“, rekla je Brnabićeva, i dodala da je to suprotno svakom protokolu „i izražava ogromno nepoštovanje prema domaćinu, ali i prisutnim delegacijama koje nisu priznale tzv. nezavinost Kosova“.\n„Nisam želela da ulazim u to. Ona je tim istupom najbolje govorila o sebi, i njihovoj političkoj pristojnosti, odnosno o nedostatku iste“, rekla je Brnabićeva.\nZa Brnabićevu je bilo interesantno što se Vjosa Osmani u jednom trenutku pozvala na Briselski sporazum i rekla da po njemu ne ide fusnota svaki put, već samo prvi kad se pominje Kosovo.\n„Sada vidimo da se pozivaju na Briselski sporazum, a kada im ne odgovara, onda to ne postoji… To je takva politika koja ne prestaje da iznenađuje od skupa do skupa. Čula sam danas da se Osmanijeva poziva na Briselski sporazum i ne mogu da sakrijem sreću i nadam se da će se konačno vratiti Briselskom sporazumu, pre svega da Priština formira Zajednicu srpskih opština“, rekla je Brnabićeva, istakavši da joj je važno da su svi dokumenti usvojeni, jer mogu biti usvojeni samo jednoglasno.\nDodala je da, primera radi, u Strateškom dokumentu na svakom mestu gde se pominje Kosovo, ono nije samo sa zvezdicom već i sa fusnotom.\nTags: Ana Brnabić Vjosa Osmani samit u Turskoj\nPrevious Aljbin Kurti – za opoziciju preverant, za građane Prištine fenomenalan premijer\nNext Lajčak: Nema razloga za pesimizam kada je dijalog u pitanju\n21. januara 2022., 09:40


Potpredsednik Vlade Republike Srbije i ministar unutrašnjih poslova dr Nebojša Stefanović, ambasador Kralјevine Norveške u Beogradu Arne Sanes Bjornstad i šefica Kancelarije Ujedinjenih nacija za projektne usluge (UNOPS) u Srbiji Mikela Telatin potpisali su danas Memorandum o razumevanju, koji će doprineti jačanju kapaciteta srpske policije u borbi protiv kriminala, posebno narkotika.\n„Donacija od 3,7 miliona evra biće iskorišćena za podizanje kapaciteta Ministarstva unutrašnjih poslova, pre svega Uprave kriminalističke policije“, rekao je ministar Stefanović nakon potpisivanja Memoranduma.\nStefanović je dodao da će deo donacije biti iskorišćen i za izgradnju kapaciteta za smeštanje zaplenjenih narkotika do trenutka njihovog uništavanja.\nPrema rečima ministra, od ove donacije biće nabavlјen i deo informatičke opreme koja će biti iskorišćena za podizanje kapaciteta forenzike.\nZahvalivši se Kralјevini Norveškoj i UNOPS-u, Stefanović je istakao da je Ministarstvo unutrašnjih poslova veoma zadovolјno što ima ovakve partnere.\n„Srbija hoće da bude jedna od najsposobnijih i najefikasnijih službi u ovom delu Evrope, koja rame uz rame može da stoji sa policijama zemalјa Evropske unije ili sveta“, zaklјučio je Stefanović.\nAmbasador Kralјevine Norveške Arne Sanes Brojnstad istakao je da su Srbija i Norveška udružene u borbi protiv kriminala i da taj savez i saradnja između dve zemlјe konstantno jačaju.\n„Kriminal ne poznaje granice. Ono što pogađa Srbiju pogađa i Norvešku i obrnuto. Ovde nije samo reč o borbi protiv kriminala u naše dve zemlјe, već i na širem planu, jer je kriminal društveni problem i moramo biti jedni pored drugih u toj borbi“, rekao je Bjornstad.\nPrema njegovim rečima, potpisani Memorandum je samo delić saradnje koja će u budućnosti postati još jača.\nŠefica UNOPS-a u Srbiji Mikele Telatin precizirala je da se projekat fokusira na različite oblasti kao što su - upravlјanje psihoaktivnim kontrolisanim supstancama i razvoj standardne operativne procedure, forenzička analiza, unapređenje uslova za održavanje i korišćenje vozila.\nOna je dodala da se on odnosi i na oblasti kao što su upravlјanje podacima u skladu sa standardima Evropske unije, kao i na procenu stanja i renoviranje pritvorskih jedinica u skladu sa zahtevima EU.\n„Postoji još jedna važna oblast u okviru ovog projekta, a to je podrška Vladi Srbije kada je reč o usklađivanju sa Konvencijom Saveta Evrope o borbi protiv nasilјa u porodici i nasilјa nad ženama, što je aktivnost koju će UNOPS realizovati zajedno sa još jednom agencijom UN – UN Women“, rekla je Telatin.\nOna je izrazila zadovolјstvo dosadašnjom saradnjom sa Ministarstvom unutrašnjih poslova.\n„Ta saradnja donosi stručnost koja je potrebna za unapređenje usluga građanima koji su zapravo krajnji korisnici ovog projekta. Želim da se zahvalim Ministarstvu unutrašnjih poslova i Vladi Norveške na saradnji i radujem se njenom dalјem jačanju u budućnosti“, rekla je Telatin.


PRESEK - Jutarnji presek: Ujutru oblačno, popodne kiša - Vesti iz Kragujevca i Šumadije - Pressek.rs\nJutarnji presek: Ujutru oblačno, popodne kiša\nBy pressek, foto:M.Č. Ponedeljak, 11. februar 2019.\nU Kragujevcu će u ponedeljak, 11. februara, u večem delu dana biti promenljivo oblačno vreme. Jutarnja temepratura kretaće se oko 3 stepena, a najviša dnevna, prema prognozama meteorologa, biće do 11 stepeni.\nU Srbiji se tokom dana očekuje naoblačenje sa kišom, padom temperature i pojačanim severozapadnim vetrom. Ovakvo vreme pre podne i sredinom dana zahvatiće severne i zapadne, a do kraja dana i ostale predele Srbije, najavljuje Republički hidrometeorološko zavod.\nPosle podne i uveče kiša će preći u sneg u brdsko-planinskim, a u toku noći ka utorku ponegde i u nižim predelima centralne i južne Srbije. Uveče i tokom noći u brdsko-planinskim predelima očekuje se formiranje odnosno manje povećanje visine snežnog pokrivača. U utorak hladno i vetrovito sa kišom i snegom.\nOčekivano pogoršanje biometeoroloških prilika izazvaće pojačanje tegoba kod većine hroničnih bolesnika. Oprez se savetuje osobama sa respiratornim i kardiovaskularnim oboljenjima, kao i osetljivim nervnim sistemom. Reumatski bolovi, glavobolja i nervoza su mogući kod meteoropata. Povećana pažnja je neophodna svim učesnicima u saobraćaju.\nU prethodna 24 sata ekipe Zavoda za hitnu medicinsku pomoć u Kragujevcu intervenisale su 73 puta na terenu, od čega 5 puta na javnom mestu.\nU ambulantu su se za pomoć lekara javile 132 osoba, dok je u pedijatrijskom odseku obavljeno 43 pregleda.\nZa pomoć i savet lekara najčešće su se javljali pacijenta sa problemima u vezi krvnog pritiska, pacijenti sa hroničnim bolestima disajnih puteva, a primećen je i nešto veći broj kolapsa (kratkotrajni gubitak svesti) kod starijeg stanovništva.\nKragujevčanin Slobodan Stefanović: Nosio sam ...\n– Oni su me opljačkali, oni su mi uzeli penziju, sad hoće i da me zbog toga zatvaraju! E pa neka zatvaraju, al’ je se ne dam, poručuje Kragujevčanin Slobodan Stefanović Boba, penzioner ...\nProtiv Stefanovića prijava za rasnu diskriminaciju\nProtiv Slobodana Stefanovića, sinoć privedenog penzionera iz Kragujevca, biće podneta prijava u redovnom postupku, saopštila je Policijska uprava. On se tereti da je izvršio ...\nVelika Plana: U dvorištu krio 10.000 litara dizela\nZavršava se Festival evropskog filma\nJedan raspust manje za školarce


Grenel sa privrednicima o daljem ekonomskom rastu\nJanuar 24, 2020 17:53\nSpecijalni izaslanik predsednika SAD za dijalog Beograda i Prištine Ričard Grenel sastao se danas u Beogradu i sa vodećim privrednicima sa kojima je razgovarao o značaju rešavanja zamrznutog konflikta i daljeg ekonomskog rasta zemalja regiona.\n"Ambasador Grenel se sastao sa vodećim privrednicima danas u Beogradu sa kojima je razgovarao o neophodnosti da se što pre okonča zamrznut konflikt koji usporava rast zemalja regiona i smanjuje potencijal za inovacije i nove investicije. Sada je pravo vreme za napredak", objavljeno je na tviter nalogu Ambasade SAD u Beogradu, prenosi portal Kosovo online.\nGrenel je ranije danas razgovarao sa predsednikom Srbije Aleksandrom Vučićem, između ostalog, i o unapređenju životnog standarda i boljeg ekonomskog i infrastrukturnog povezivanja u regiona.\nOn je u Beograd stigao iz Prištine, gde je takođe ukazao na značaj ekonomskog razvoja, pogleda u budućnost i ostavljanje politickih tema u prošlosti.\nTači pozdravio izjavu Grenela o obnovi železnice BG-PR\nPredsednik privremenih prištinskih institucija, Hašim Tači, pozdravio je današnju izjavu izaslanika američkog predsednika za dijalog, Ričarda Grenela u Beogradu o ponovnom aktiviranju železničkog saobraćaja na relaciji Beograd - Priština i ocenio da bi to bio veliki korak ka potpunoj normalizaciji odnosa, javlja Танјуг.\n„Pozdravljam napore da se oživi železnička veza između Kosova i Srbije, što bi bio važan korak ka punoj normalizaciji. Hvala američkom predsedniku Donadlu Trampu i specijalnom predstavniku Ričardu Grenelu na njegovoj posvećenosti izgradnji mira i prosperiteta u regionu “, napisao je Tači na svom tviter nalogu.\nIzvor: Танјуг, Kosovo online\nVulin: Vučić već osam godina čuva Srbe na Kosovu i Metohiji 22\nBrnabić: Kosovo je danas otvoreno pitanje i za zapadne sile 20


Press Online :: Politika :: Usvojena Beogradska deklaracija na 141. zasedanju IPU\nDeklaraciju je predstavio član srpske delegacije u Interparlamentarnoj uniji i član Izvršnog odbora Mladen Grujić koji je istakao da su parlamentarci proteklih dana imali veoma bogatu i produktivnu debatu o jačanju međunarodnog prava, uloge i mehanizama parlamenata, kao i doprinosa regionalne saradnje.\nOn je izneo očekivanje da će Beogradska deklaracija, kao proizvod njihovog rada, biti uputstvo za jačanje internacionalnog prava, saopšteno je iz Skupštine Srbije.\n- Podržavamo jake multilateralne institucije, na čelu sa UN, koje imaju za cilj da pronađu rešenje za zajedničke izazove, kao što su sporovi između država i odgovornost za genocid, ratne zločine i zločine protiv čovečnosti. Zalažemo se i za jačanje regionalne saradnje - naveo je Grujić.\nPrema njegovim rečima, samo poštujući međunarodno pravo, izbegavajući sukobe i gradeći mostove, svet se može učiniti boljim.\nGrujić je istakao da internacionalno pravo treba da bude implementirano u nacionalna zakonodavstva.\nPrethodno, na sednici Glavnog saveta, član srpske delegacije u Interparlamentarnoj uniji Gordana Čomić predstavila je izveštaj sa 30. sednice Foruma parlamentarki, a Aleksandra Jerkov izveštaj Stalnog odbora za ljudska prava parlamenataraca.\nNa Glavnom savetu usvojeni su i izveštaji ostalih stalnih odbora Interparlamentarne unije.\nU Beogradu je danas završeno zasjedanje Skupštine Interparlamentarne unije čija je centralna tema bila uloga i mehanizmi parlamenata u jačanju međunarodnog prava i doprinos regionalne saradnje.\nOvogodišnja Skupština, u čijem je sastavu 179 parlamenata i 12 pridruženih parlamentarnih organizacija, okupila je u proteklih pet dana više od 1.700 parlamentaraca i partnera iz UN i civilnog društva iz cijelog svijeta.\nParlamentarci su diskutovali i o rodnoj ravnopravnosti, osnaživanju mladih, odbrani ljudskih prava poslanika i ostvarivanju univerzalne zdravstvene zaštite.\nU radu skupa učestvovali su zamenik predsedavajućeg Predstavničkog doma parlamenta BiH Nebojša Radmanović i zamenik predsedavajućeg Doma naroda parlamenta BiH Nikola Špirić.


Gledaj.rs | Kina pozvala Bajdena da ne potceni odlučnost Pekinga oko zaštite suvereniteta\nKina pozvala Bajdena da ne potceni odlučnost Pekinga oko zaštite suvereniteta\nKina je pozvala danas američkog predsednika Džoa Bajdena da "ne potceni" njenu "čvrstu rešenost" da "štiti svoj suverenitet", posle njegove izjave da bi SAD vojno branile Tajvan u slučaju invazije Pekinga.\nPosle dugog održavanja neodredjenog stava o tom pitanju, američki predsednik danas je u Tokiju rekao da bi SAD vojno branile Tajvan ukoliko bi Peking izvršio invaziju na ostrvo.\n"Niko ne treba da potceni čvrstu odlučnost, snažnu volju i moćni kapacitet kineskog naroda da brani svoj nacionalni suverenitet i teritorijalni integritet", rekao je portparol kineskog Ministarstva spoljnih poslova Vang Venbin.\n"Odmah pozivamo SAD... da izbegnu slanje loših signala snagama koje se zalažu za nezavisnost" Tajvana rekao je on na redovnoj konferenciji za novinare.\nKina namerava da "ponovo ujedini" tu ostrvsku teritoriju sa domovinom i ne odbacuje i upotrebu vojne sile, posebno u slučaju zvaničnog proglašenja nezavisnosti tajvanskih vlasti.


Karate klub Dusan Stanickov – Strana 3\nJoš jednom stoprocentno – i to na Prvenstvu Vojvodine\n2. marta 2020. Vesti 0 173\nJoš jednom stoprocentno – i to na najvažnijem podijumu za KK „Dušan Staničkov“ na Prvenstvu Vojvodine za poletarce, pionire i nade, koje je organizovano u Staroj Pazovi 01.03.2020 godine u organizaciji Karate Saveza Vojvodine. Na ovom prvenstvu Karate klub „Dušan Staničkov“ imao je 5 predstavnika i 5 osvojenih medalja što …\n17. februara 2020. Vesti 0 94\nU organizaciji KSV i KK Fortuna 2017 u Odžacima održano je Prvenstvo Bačke u karateu za poletarce, pionire i nade. KK Dušan Staničkov imao je 5 predstavnika i isti broj osvojenih medalja. U disciplini KATE zlatne medalje osvojili su: Bojana Lakićević, Nenad Lukić i Miloš Karalić, srebrne medalje osvojili su: …\n8. februara 2020. Vesti 0 136\nNa XXIII Memorijalnom Turniru “Igor Andjelkovic” Sombor, 08.02.2020 godine, naš klub je imao 14 predstavnika i osvojen je isti broj medalja, 3 zlatne, 5 srebrnih i 6 brronzanih medalja. KATE Nenad Lukić – Poletarac 2012 klasa E – srebrna medalja Filip Stanković – Poletarac 2012 klasa E – bronzana …\n10. marta 2019. Vesti 0 92\nNa Prvenstvu Vojvodine održanom 10. Marta, u organizaciji Karate Saveza Vojvodine i karate kluba ’’Železničar’’ iz Inđije za mlađe uzrasne kategorije poletarce, pionire i nade, karate klub „Dušan Staničkov“ je imao 8 predstavnika, osvojeno je 5 medalja, jedna zlatna i 4 bronzane. Zlatnu medalju u disciplini kate muške nade 2007 …\n27. juna 2018. Vesti 0 89\n27. Juna 2018. godine u sali Gimnazije „Veljko Petrović, uspešno je organizovano ovogodišnje polaganje za viša karate zvanja. Polaganje je organizovano uz saglasnost i podršku Komisije za zvanja Karate saveza Vojvodine, a pred licenciranim ispitivačima, predstavilo se i prikazalo svoja znanja 13 kandidata. Kvalitet prikazanog znanja i spremnost su kao …\nBez premca u kategoriji poletaraca, zlato, srebro i bronza na prestižnom Dunav kupu\nKarate klub „Dušan Staničkov“ odličan na Prvenstvu Vojvodine


Ljajić razgovarao sa ambasadorima Holandije, Pakistana i Francuske - Radio Televizija Novi Pazar\nDINAR I DALJE STABILAN: Za 1 evro po srednjem kursu 117,5880 dinara\nLjajić razgovarao sa ambasadorima Holandije, Pakistana i Francuske\nFebruary 10, 2020 February 10, 2020 Senada Kalic 365 Views\nPotpredsednik Vlade i ministar trgovine, turizma i telekomunikacija Rasim Ljajić sastao se danas u odvojenim susretima sa ambasadorima Holandije Žilom Bešorom Pluhom, Pakistana Šerjarom Akbarom Kanom i Francuske Žan-Lujem Falkonijem.\nPotpredsednik Vlade Rasim Ljajić i ambasador Holandije Žil Bešor Pluh saglasili su se tokom susreta da se trgovinska saradnja dve zemlje kontinuirano razvija i izrazili očekivanje da će robna razmena u skorijoj budućnosti premašiti jednu milijardu evra.\nKao posebno interesantne oblasti za dalje unapređenje saradnje istaknute su poljoprivreda, prehrambena industrija i sektor usluga.\nNa sastanku sa ambasadorom Pakistana Šerjarom Akbarom Kanom, potpredsednik Vlade Ljajić istakao je neophodnost održavanja sednice mešovitog komiteta dve zemlje za ekonomsku i trgovinsku saradnju, budući da je poslednji susret na tom nivou održan još za vreme bivše Jugoslavije, 1990. godine u Islamabadu.\nAmbasador Pakistana Šerjar Akbar Kan je predložio potpredsedniku Ljajiću da, u cilju daljeg razvoja ukupnih bilateralnih odnosa dve zemlje, u toku ove godine poseti Islamabad i susretne se sa najvišim zvaničnicima Pakistana.\nPotpredsednik Vlade Rasim Ljajić je sa ambasadorom Francuske Žan-Lujem Falkonijem razgovarao o nastavku pristupanja evropskim integracijama, a francuski ambasador je istakao da nova metodologija Evropske komisije ima za cilj da ubrza proces pridruživanja zemalja Zapadnog Balkana Evropskoj uniji.\n← Sutra bez struje u pojedinim naseljima\nNovi Pazar dobio savremenu stanicu za merenje kvaliteta vazduha →\nSutra akcija dobrovoljnog davanja krvi September 21, 2020\nNastavljene radionice veza svilenim koncem September 21, 2020\nSeminar o izveštavanju iz multietničkih sredina September 21, 2020\nNSZ počinje isplatu redovnih novčanih naknada September 21, 2020


Vesti online / Vesti / Svet / Pentagon: Za vojnu misiju 210 miliona dolara\nPentagon je procenio da će troškovi vojne misije na granici SAD i Meksika prema sadašnjim planovima iznositi 210 miliona dolara, navodi AP.\nwikipedia.org/David B. Gleason\nNavodi se da je u tu sumu uključeno 72 miliona dolara za 5.900 američkih vojnika u aktivnoj službi koji treba da pruže podršku pripadnicima Carinske i pogranične službe, kao i 138 miliona dolara do sada izdvojenih za 2.100 pripadnika trupa Nacionalne garde američke vojske koji su od aprila ove godine angažovani u odvojenoj misiji zaštite granice.\nAP navodi da su ovi troškovi danas u vidu izveštaja predati Kongresu, ali ih Pentagon još uvek nije objavio, a agencija je dobila primerak tog izveštaja.\nNavodi se da će troškovi iznositi više od 210 miliona dolara ukoliko vojnicima u aktivnoj službi misija bude produžena nakon roka za njeno okončanje koji ističe 15. decembra.\nSAD uvele nove sankcije zbog slanja nafte u Siriju\nSVET Pentagon: Moguće slanje još vojnika na granicu sa Meksikom\nSVET Matis dobio dozvolu da vojskom brani graničare


Vučica "dlaku" menja... - Sportske.net\nVučica "dlaku" menja...\nFudbalski klub Roma našao se u sličnim problemima koji su nedavno mučili Crvenu zvezdu pa su čelnici "Vučice" odlučili da raskinu dalju saradnju sa kompanijom koja je dostavljala "Kapinu" sportsku opremu.\nNezadovoljni materijalom i kvalitetom sportske opreme koju je kompanija koja zastupa "Kapu" na italijanskom tržištu dostavljala, čelnici Rome odlučili su prekunu saradnju.\n"Bord direktora FK Roma odlučio je da obustavi dalju saradnju sa firmom koja je do sada bila zadužena za dobavljanje sportske opreme usled ozbiljnih problema sa kvalitetom dresova i materijalima od kojih su napravljeni" stoji u saopštenju italijanskog kluba.\nIpak, čelnici "Kape" neće se tako lako odreći "svog dela kolača" iz pomenutog ugovora pa su najavili da će već sutra nadležnim sudovima podneti tužbu zbog jednostranog prekida saradnje za koji se odlučio fudbalski klub Roma.\n"Više od godinu dana američki vlasnici pokazuju nameru da prekinu saradnju sa nama. Razloge koje su u saopštenju naveli nemaju veze sa onim što je prava istina pa nam ne ostaje ništa do da se obratimo sudu i zatražimo pravdu" rekao predsednik kompanije koja je dobavljala sportsku opremu ekipi Rome.\nSličan scenario pre samo nekoliko nedelja viđen je i u Ljutice Bogdana gde su bili nezadovoljni načinom na koji Leđea ispunjava svoje odredbe ugovora ali do najavljenog raskida saradnje bar za sada nije došlo.\nŠto se tiče Rome, fudbaleri će do kraja sezone nositi "Kapine" dresove a pred početka nove sezone biće poznato ko će biti novi dobavljač sportske opreme za tu ekipu.


24.08.2021 u 09:30\nPočeo Festival „Fraktal art”\nMeđunarodni, peti po redu, festival „Fraktal art” u organizaciji istoimenog Udruženja za umetnost, kulturu i turizam, počeo je u Kući kralja Petra na Senjaku i trajaće do subote. Gosti festivala sinoć su bili predstavnici Kulturnog centra „Ćirilica”. Upriličena su predavanja „Očuvanje i zabrana ćirilice kroz vekove” i „Život i delo Save Mrkalja”, kao i promocija knjige „Slikovni bukvar pravoslavlja” Olgice Stefanović. To je likovno delo u kome je sve podređeno poetici slike, ćiriličnom pismu, srpskoj srednjovekovnoj umetnosti i pravoslavnoj veri. Zahvaljujući ilustracijama, čitaoci upoznaju lepotu srpskih fresaka, ikona, rukopisnih knjiga, ornamentike… Pouke duhovnika – svetog vladike Nikolaja Velimirovića i Ave Justina Popovića, kao i osnovne molitve, priče o srpskoj istoriji i


U Srbiji izostaje rešavanje slučajeva visoke korupcije - European Western Balkans\nAutor Nikola Cuckić 11. 06. 2019. 11. 06. 2019.\nPanel "Borba protiv korupcije"; Foto: Tanjug / Dimitrije Goll\nBEOGRAD – Za državu je važno da se u oblasti borbe protiv korupcije nije nazadovalo i da se radi na ulaganju u ljudske resurse, dok za medije i organizacije civinog društva koje se bave ovom temom značajnije je govoriti o konkretnim slučajevima korupcije i lošem stanju u sprovođenju javnih nabavki – moglo se čuti na panelu „Borba protiv korupcije“ održanom u okviru sedmog Plenarnog zasedanja Nacionalnog konventa o Evropskoj uniji.\nKomentarišući ovogodišnji Izveštaj Evropske komisije za Srbiju, ministarka pravde Nela Kuburović istakla je da je celokupan izveštaj u pogledu napretka u oblasti koju pokriva Poglavlje 23 – pravosuđe i osnovna prava jako važan, uključujući i borbu protiv korupcije.\nNapomenula je da u ovom poglavlju nema nazadovanja i da je zabelež određeni napredak kada je reč o borbi protiv korupcije. Ministarka je izrazila sumnju u objektivnost ocena iznetih u izveštaju, napomenuvši da je u prethodnih godinu dana doneto 500 pravosnažnih presuda za koruptivna dela ali da je ovaj rezultat ostao neprimećen u Izveštaju.\n„U svoje lično ime moram da napomenem da očekivala više objektivnih merila da se dosta toga uradilo u prethodnom periodu“, ocenila je.\nU pogledu daljeg ispunjavanja merila iz Poglavlja 23, ministarka Kuburović je rekla da je Ministarstvo prosvete objavilo revidirani Akcioni plan, koji je prethodno prosleđen Evropskoj komisiji, kao i da je reč o radnoj verziji teksta, a da će po dobijanju mišljenja biti otvoren i drugi krug rasprave.\n„U Akcionom planu možete videti sve primedbe, da li su usvojene ili ne i zašto je nešto odbijeno, ukoliko je odbijeno“, dodavši da je očekivala više komentara i sugestija od strane organizacija civilnog društvo, kao i da je najviše komentara došlo od članova Nacionalnog Konventa o Evropskoj uniji.\nMinistarka je istakla da, što se tiče preventivnih mehanizama za borbu protiv korupcije, donet je novi Zakon o sprečavanju korupcije u skladu sa GREKO preporukama i da će njegovo stupanje na snagu uslediti u septembru 2020. godine.\nDirektor Agencije za borbu protiv korupcije Dragan Sikimić, kao glavne adute za poboljšanje rada ovog nezavisnog tela vidi u većem broju radnih mesta koji su odobreni, unapređenju IT sistema upravljanja podacima i jačanju kadrovskih sposobnosti.\n„U prethodnom periodu uradili smo analizu postojećeg stanja informativne tehnologije, a predstoji nam analiza onoga što treba učiniti“ – istakao je Sikimić. Takođe je dodao i da se pregovara o „obukama za finansijske forenzičare što će podići efektivnost i efikasnost Agencije“.\nŠto se tiče novog Zakona o sprečavanju korupcije, istakao je da će on proširiti krug funkcionera i povezanih lica koja moraju da omoguće uvid ili dostave Agenciji relevantnu dokumentaciju.\nZbunjenost je reč kojom je direktor Sikimić opisao svoje viđenje ocene borbe protiv korupcije u Izveštaju Evropske komisije o Srbiji.\n„Drago da su prepoznati rezultati, međutim zaključci nisu u skladu sa izrečenim rezultatima“, rekao je Sikimić i istakao kao primer da Izveštaj pominje rast broja predmeta u određenim oblastima, ali konstatuje da je Agencija u globalu smanjila broj predmeta.\nŠto se tiče borbe protiv korupcije iz ugla medija, Slobodan Georgiev iz Balkanske istraživačke mreže – BIRN Srbija, istakao da je borba protiv korupcije bila glavna tema 2011. i 2012. godine kada je vladajuća stranka osvojila vlast, ali se malo toga promenilo. Kao veliki problem vidi stanje u javnim nabavkama, gde, kako je napomenuo, imamo u proseku nešto više od jednog ponuđača po nabavci.\n“Da li je to zato što se ljudi ne usuđuju da konkurišu ili veruju da je stvar unapred dogovorena. Ukoliko je dogovoreno, onda se radi o nekoj vrsti korupcije” – zaključuje on.\nKomentarišući navode direktora Agencije za borbu protiv korupcije o planu obuka u pogledu finansijske forenzike zaposlenih istakao da je to neće ništa ključno promeniti u ovoj oblasti, jer je sličnih obuka bilo i ranije.\n„Nema rešenih slučajeva visoke korupcije koji bi predstavljali odlučnu borbu“ zaključio je Georgiev.\nNemanja Nenadić iz Transparentnosti Srbije nadovezujući se na istaknuti problem u javnim nabavkama, primećen od strane Evropske komisije, osvrnuo se i na pitanje međuržavnih sporazuma.\n„Imamo situaciju gde Srbija više nego uobičajno zaključuje međudržavne sporazume koje izuzimaju primenu domaćeg zakona o javnim nabavkama“, istakao je Nenadić i objasnio da se u takvim slučajevima direktno vrše pogodbe za velike infrastrukturne radove i nabavku opreme.\nTakođe je naglasio i da Narodna skupština nije razmatrala izveštaje o sprovođenju Nacionalne strategije za borbu protiv korupcije, koja je doneta za period 2013-2015 i napomenuo da je neophodno utvrditi zašto je ona dala tako male rezultate.\nŠto se tiče revidiranog Akcionog plana za Poglavlje 23 istakao je da opseg ovog dokumenta trebalo proširiti i na pitanja koja nisu bila predmet prethodnog Akcionog plana.\n„Revizija ne može da se bavi samo pitanjima kojima se bavio prethodni Akcioni plan, već treba se proširiti krug aktivnost, kao što je pitanje izvršenja rešenje Poverenika za informacije od javnog značaja i zaštitu podataka o ličnosti“, rekao je Nenadić.\nSa panela su se mogli čuti i apeli državnim organima da standardizuju periode za koje navode statističke podatke, kako bi organizacije civilnog društva i istraživači bili u mogućnosti vrše poređenje sa prethodnim periodima i na taj način analiziraju stanje u predmetnoj oblasti.\nAgencija za borbu protiv korupcijeborba protiv korupcijeNacionalni konvent o Evropskoj unijiNela KuburovićPoglavlje 23


pink.rs | GRADONAČELNIK BEOGRADA: Radovi na fasadama privode se kraju\nGRADONAČELNIK BEOGRADA: Radovi na fasadama privode se kraju\nPredviđena je rekonstrukcija više od 180 fasada, a akcija je počela početkom godine.\nGradonačelnik Beograda Siniša Mali izjavio danas da se privodi kraju obnova fasada na Kosančićevom vencu i u Fruškogorskoj ulici i dodao da je od početka godine sređeno više od 120 fasada u glavnom gradu.\nMali je istakao da će ulepšavanje i sređivanje grada biti nastavljeno, a samim tim, kako je kazao, i akcija uređenja oronulih i propalih fasada.\nPročitajte još: Vesić: Od ponedeljka radovi na sanaciji Aerodromskog puta\nGrad Beograd, podsetio je gradonačelnik, od početka godine sprovodi akciju uređenja fasada, a predviđeno je da ih bude rekonstruisano više od 180.\n- U Beogradu postoji veliki broj prelepih zgrada, čija lepota ne može da dođe do izražaja jer su im fasade stare i oronule, decenijama zapuštene. Zato ova akcija ima još veći značaj, jer daje lepši i sređeniji izgled našem gradu, koji time, osim što postaje bolje mesto za život, postaje i atraktivniji za turiste - rekao je Mali.\nOn je naveo i da će svaka od obnovljenih fasada biti dekorativno osveljena, što će, kaže, takođe uticati na lepši izgled zgrada, a samim tim, objašnjava, i grada Beograda.\nOsim što sređujemo fasade, uređujemo i otvaramo nove parkove, asfaltiramo ulice, radimo stvari kojima se decenijama niko nije bavio, poput sređivanja čuvene Skadarlijske česme. Istovremeno radimo i na pretvaranju centra grada u pešačku zonu, pa su tako Beograđani na Obilićevom vencu dobili prelepu promenade - objasnjava Mali i dodaje da su obnovljene i ulice Vuka Karadžića, deo Zmaj Jovine i Plato kod Crvenog petla.\nSekretarijat za komunalne i stambene poslove, piše u saopštenju Grada, sprovodi mere tehničke zaštite, odnosno, restauracije oštećenih i oronulih fasada na 35 objekata u okviru kulturno-istorijske celine Kosančićev venac.\nTu spadaju, kažu, objekti u Karađorđevoj, Pop Lukinoj, Fruškogorskoj, Zadarskoj ulici i na Kosančićevom vencu.\nPročitajte još: Đorđević obišao Dom za stare Bežanijska kosa\nSekretarijat će, najavljuju, početi da radi objekte u Zadarskoj 1, 1a, 2, 4, 7, 12 i 14, nakon rekonstrukcije te ulice koju sprovodi Direkcija za građevinsko zemljište i izgradnju Beograda.\nPlanom Sekretarijata, navodi se u saopštenju, za ovu godinu predviđeni su radovi na sprovođenju mera tehničke zaštite i na 54 objekata koji se, između ostalih, nalaze u ulicama: Brankova, Pop Lukina, Maršala Birjuzova, Zeleni venac, Kolarčeva, Džordža Vašingtona, Crnogorska, Terazije i Bulevar despota Stefana.\nKada je reč o JP "Gradsko stambeno", to preduzeće je od kraja 2016. i početka 2017. godine bilo anagažovano na sređivanju 87 fasada, piše u saopštenju Grada.\nGoran Vesić: Radovi na Prokopu se privode kraju\nSNEŽNA MEĆAVA U BiH: Nestala DVA PASTIRA i stado od 50 ovaca!\nSutra počinje rekonstrukcija Trga republike, Vesić: Vozači neće osetiti radove


Vesti online / Vesti / Svet / Posle inauguracije Putin kandiduje novog premijera?\nPosle inauguracije Putin kandiduje novog premijera?\nPortparol Kremlja Dmitrij Peskov izjavio je danas da bi predsednik Rusije Vladimir Putin mogao da odmah posle predsedničke inauguracije 7. maja podnese Državnoj dumi ime kandidata za novog ruskog premijera, prenosi TASS.\nČeka se njegova odluka: Vladimir Putin\n- Ne mogu da kažem kada će se to tačno desiti. To je u isljučivoj nadležnosti ruskog predsednika - kazao je Peskov novinarima.\nNavodi se da Peskov nije odgovorio na pitanje da li je Putin već formirao strukuru buduće vlade.


Korona virus: Drastičan pad broja zaraženih u Srbiji, Orban tvrdi - Mađarska se izborila sa trećom talasom - Ozonpress :: internet portal\n„Ovo je najgori period od početka pandemije“, rekao je agenciji Rojters izvor iz argentinske vlade.\n„Mogu da kažem da se vidi svetlo na kraju tunela“, naglasila je ona i istakla da je primetno proteklih šest, sedam dana da je više mlađih pacijenata, od 40 do 50 godina života.\nVakcine koje su trenutno dostupne i odobrene za sada su efikasne protiv „svih varijanti virusa“, saopštila je Svetska zdravstvena organizacija (SZO).\nKineske vakcine su delotvorne protiv novih sojeva korona virusa koji se šire u Indiji poslednjih nedelja i mogu da pruže zaštitu u „određenoj meri“, pokazuju rezultati preliminarnih istraživanja.\n„Ovo znači da smo pobedili treći talas pandemije. Mađarska je bezbednija zemlja od ostalih. Došlo vreme da se maskama kaže zbogom“, naglasio je Orban.


DAČIĆ I LAVROV: Srbija nikada neće voditi antirusku politiku! (FOTO) • HAPPYTV.RS\nDAČIĆ I LAVROV: Srbija nikada neće voditi antirusku politiku! (FOTO)\nMinistri spoljnih poslova Srbije i Rusije, Ivica Dačić i Sergej Lavrov, obratili su se danas profesorima i studentima Univerziteta u Beogradu, porukom da Srbija nikada neće voditi antirusku politiku, odnosno da zvanična Moskva ceni samostalnu spoljnu politiku koju naša zemlja vodi.\nDačić je poručio je da su današnji međunarodni odnosi takvi da je potrebno voditi odlučnu spoljnu politiku u odbrani državnih interesa Srbije, a to je, kako je objasnio, usko povezano sa srpsko - ruskim odnosima.\n"Srbija danas ne može da odbrani nacionalne državne interese bez pomoći Rusije", istakao je Dačić i dodao da iz tog razloga svako ko u Srbiji govori o tome da bi trebalo voditi antirusku politiku pod uticajem Zapada, govori - na štetu Srbije.\nOn je naveo da je za Srbiju velika čast što je proslavu jubileja srpsko - ruskih diplomatskih odnosa uveličao jedan od "najvećih i najboljjih prijatelja" koje Srbija ima u svetu - Sergej Lavrov.\nPodsetio je na viševekovne odnose dve zemlje, koji, prema njegovim rečima, vuku korene od prvih prodora hrišćanstva na prostore današnje Rusije i Srbije.\n"Mi smo danas suočeni sa pritiscima pojedinih zemalja da bi trebalo da se pridružimo sankcijama protiv Rusije, ili da glasamo protiv Rusije u međunarodnim organizacijama. Svima treba da bude jasno da zbog intresa Srbije, ne samo moralnih, nego i racionalnih, državnih, Srbija ne sme nikad da vodi antirusku politiku - i ona to nikad neće uraditi", ističe srpski ministar.\nSrpska politika podrazumeva savezništvo sa Rusijom, kaže Dačić, dodajući:\n"Ne vidim drugi način."\nNapominjući da Srbija u svakom trenutku može da se obrati Rusiji i Lavrovu za pomoć, Dačić kaže da je odnos dve zemlje odnos ne samo reči i pisma, nego i dela.\nŠef ruske diplomatije kaže da se u Moskvi ceni samostalni i multivektorski kurs spoljne politike koju vodi Srbija i spremna je da jača strateške odnose sa Srbijom.\nUkazao je da je u svetu danas velika napetost, da ima više žarišta i ukazao da su zapadne zemlje posle ere Hladnog rata nastavile da osvajaju nova geopolitička prostranstva, pre svega širenjem NATO, a da su u nekim prilikama, kao što je bio slučaj 1999. godine, grubo kršili međunarodno pravo bombardovanjem Srbije ili kada su pre 10 godina legitimizovali svoju agresiju i priznali Kosovo.\nRusija će, kaže, i dalje podržavati poziciju Srbije kada je reč o očuvanju nacionalnog suvereniteta i integriteta, i poštovanja Rezolucije UN 1244.\nKako kaže, tužni rezultat politike Zapada i nametanja izbora "ili Zapad ili Rusija" su sukobi u Ukrajini.\n"Bez izvlačenja lekcija taj izbor se sada stavlja pred zemlje regiona Balkana", upozorava Lavrov.\nOn takođe ukazuje i na namere Zapada da se ojača američki uticaj u Evropi i regionu i istisne Rusija posebno kada je reč o snabdevanju energentima.\nRuski ministar podseća na obustavljanje projekta Južni tok i uloge Bugarske u tome i izražava nadu će pouke biti izvučene i da se to neće desiti i sa nekim budućim projektima.\nSmatra i da region Balkana nije teren za geopolitičke igre.\n"Cenimo stav Srbije o vojnoj neutralnosti", poručuje Lavrov, a na pitanje studenata šta misli koliko je ta pozicija održiva on odgovara:\n"To je odluka srpske vlade, srpsko rukovodstvo je više puta potvrdilo i nemamo nikakvog razloga da u to sumnjamo."\nKada je reč o evropskim integracijama Srbije izražava uverenje da bi Srbija imala koristi od saradnje i sa EU i sa Evroazijskom unijom.\n"Svet se menja, pojavljuju se novi centri moći a sve više zemalja opredeljuje se za pragmatičnu spoljnu politiku zasnovanu na sopstvenim interesima. Evropa se suočava sa brojnim izazovima i nije više centar svetske politike", dodao je on.\nStudente beogradskog Univerziteta zanimalo je šta Rusija radi na očuvanju maternjeg jezika i kako se boti protiv uticaja drugih jezika, na šta je Lavrov rekao da država koja sebe uvažavama pre svega mora da radi na poštovanju svog jezika i njegovoj zaštiti.\nTakođe zanimalo ih je i kako vidi ulogu mladih koji se obrazuju za buduće diplomate,a\nodgovarajući na pitanje studenta Diplomatske akademije MSP o tome kako vidi pokušaje falsifikovanja istorije i to kako je Srbija lažno predstavljana 90-ih godina, on je podsetio da je upravo zalaganjem Rusije Rezolucija 12 44 usvojena u tom vidu.\n"Jednom prilikom su doneli tekst u kojem uopšte nije bilo stava o suverenitetu Srbije a Rusija je insistirala upravo na tome", rekao je on, dodajući da su i on i predsednik Srbije Aleksandar Vučić više puta govorili o 90-im godinama s ciljem da se izvuku pouke.\nFoto: Twitter/lilyslynch, Twitter/InSerbia News


RADNICI SU PREČI OD PROFITA: Hotelijeri nastavili pregovore sa državom oko pomoći, kako ne bi bankrotirali | Novosti.RS\nNe zna se, međutim još kad, ali i kako. Mere koje bi, navodno, trebalo da budu donete, omogući će hotelijerima da prežive, zadrže zaposlene, ali i odlože sopstvenu zaradu za neka bolja vremena.\nKako "Novosti" nezvanično saznaju, na sastanku je dogovoreno da mere moraju faktički da čuvaju investiciju i radna mesta, a odlože stvaranje profita za kasnije. Prioritet će biti da se omogući očuvanje radnih mesta u uslovima kada je posao stao. Pomoć bi trebalo da bude usmerena uglavnom na gradske hotele, jer su oni i najugroženiji, za razliku od onih koji sasvim solidno rade na planinama i u banjama. Hotelijeri su, navodno, tražili posebne subvencije samo za njih, ali i olakšice oko otplate kredita. Da država stane iza njih, ukoliko se dozvoli pauziranje sa otplatom, kako ne bi kasnije radili samo za banke i kamate.\nI dok je obećano da će država pomoći hotelijerima, turističke agencije u Srbiji u velikom su problemu. Prema rečima Aleksandra Seničića, direktora Nacionalne asocijacije turističkih agencija Srbije, u inostranstvu je 90 odsto manje turista iz naše zemlje, nego ranije u istom periodu. Kako je ispričao na konferenciji "Turizam u regionu u godini koju je pojela korona", koju je organizovala "Kolor medija grup", to je i glavni razlog što su turističke agencije u teškoj situaciji i zbog čega im je potrebna pomoć države.\n- Država je omogućila da se zamenska putovanja realizuju do kraja sledeće godine, ali naš najveći rizik je šta će se desiti sa njima ukoliko partner u inostranstvu propadne - upozorava Seničić.\nZa razliku od gradova u Srbiji, koji su maltene pusti i skoro i da nema turista, stranih naročito, turistički radnici u banjama i na planinama, u našoj zemlji, mogu da budu zadovoljni. Porasta broja turista na ovim destinacijama ima i zahvaljujući vaučerima koje država daje, u vrednosti od 5.000 dinara. Direktor Turističke organizacije Zlatibora, Vladimir Živanović, pohvalio se da je smeštaj tamo 95 odsto popunjen s 25.000 turista.\nVojvodinu je za pola godine posetilo 111.000 turista, što je 54 odsto manje nego 2019. godine, ali je reč o ohrabrujućem rezultatu, rekla je u utorak direktorka Turističke organizacije Vojvodine Nataša Pavlović.\nNa panelu "Bolje u lavoru nego na moru", Pavlovićeva je ispriča da je u Subotici i Paliću zapažen porast stranih turista, a da je dobar rezultat u seoskom turizmu postigao Žabalj.\nKRAĆE PETKOM ZA DUŽI VIKEND?\nTURISTIČKA mesta u Srbiji imaju potencijal, a pomogla bi mera da se poslednjeg petka u mesecu radi kraće, do 11 sati, ili da bude neradan dan što bi turistima omogućilo produženi vikend za putovanje, predložio je u utorak Ivan Trifunović, direktor Turističke organizacije Vrnjačke Banje. Prema njegovim rečima, Vrnjačka Banja je u julu imala 90 odsto posete u odnosu na isti period prošle godine, dok je pad stranaca za 90 odsto.\nturizam u Srbiji hotelijeri ekonomska kriza Turizam


Novosadski vrtići dobili na poklon 20 klima uređaja | (Vesti - 31.08.2017) Novi Sad\n31.08.2017 u 18:39h\nNovosadski vrtići dobili na poklon 20 klima uređaja\nPomoćnica gradonačelnika Novog Sada Ljiljana Koković posetila je vrtić „Novosađanče“ i tom prilikom prisustvovala uručenju klima uređaja koje je obezbedila „Roma Company“ povodom obeležavanja 25 godina rada. Doniranjem 20 uređaja namenjenih za klimatizaciju 18 predškolskih jedinica u okviru PU „Radosno detinjstvo“ ova kompanija će omogućiti bolje uslove za boravak u vrtiću za više od 5 000 dece.\n- Kompanije koje ulažu u opremanje novosadskih vrtića na najbolji mogući način pokazuju društvenu odgovornost i ovakve poteze i inicijative ćemo uvek pozdraviti. Grad Novi Sad je u 2017. godini izdvojio 160 miliona dinara za dogradnju, rekonstrukciju i opremanje vrtića. Mnogi od tih objekata su stari po nekoliko decenija i naš zadatak je da svaki vrtić bude potpuno bezbedan, da higijena u njima bude na najvišem nivou, kao i da mališani imaju najbolje moguće uslove za boravak- izjavila je Ljiljana Koković.\nDirektorka predškolske ustanove „Radosno detinjstvo“ Mirjana Đurđev je izrazila zahvalanost „Roma Company“ što su prepoznali značaj ulaganja u dečije vrtiće.\n- U „Radosnom detinjstvu’’ boravi 16 000 dece i vredno radi preko 2 000 zaposlenih. Naša ustanova je od izuzetnog značaja za Novi Sad, što je direktor Nemanja Romandić prepoznao i nesebično je doprineo poboljšanju uslova rada donacijom klima uređaja za vrtiće - izjavila je Mirjana Đurđev.\nDirektor „Roma Company“ Nemanja Romandić je rekao da je opredeljenje ove kompanije da ulaže u lokalnu zajednicu u kojoj posluje i da kroz svoje poslovanje pomogne tamo gde je to neophodno.\n- Nadam se da će ovaj naš mali doprinos pomoći da se deca u toplim letnjim danima osećaju prijatnije u klimatizovanim prostorijama - istakao je Nemanja Romandić.\nPovodom obeležavanja svog jubileja „Roma Company“ realizuje projekat „Ko kreči, kuću leči“ u okviru kojeg je do sada u Beogradu, Novom Sadu i Kraljevu donirano 1 800 000 dinara. Po 600 000 dinara izdvojeno je za renoviranje dela Kliničko-bolničkog centra Zemun-Beograd, za nabavku i ugradnju klima uređaja za Predškolsku ustanovu u Kraljevu, kao i za nabavku i ugradnju klima uređaja za PU „Radosno detinjstvo“ u Novom Sadu.\n12.06.2018. - KLIMA UREĐAJI: Novosađani na ugradnju čekaju i po dve sedmice\n05.05.2018. - Konkurs za upis dece u državne vrtiće u Novom Sadu traje do 9. maja\nPovezane teme klima uređaji Predškolska ustanova Radosno detinjstvo PU Radosno detinjstvo vrtić


Srbija domaćin dva Balkanska šampionata 2021.: Poslednja šansa za odlazak na OI je kod nas, treća sreća za u18 u Kraljevu! (FOTO) – Atlex\nSrbija domaćin dva Balkanska šampionata 2021.: Poslednja šansa za odlazak na OI je kod nas, treća sreća za u18 u Kraljevu! (FOTO)\nBalkanijada 2017, Novi Pazar - 15. jul; Foto: SAS\nBalkanska atletska federacija (ABAF) saopštila je kalendar takmičenja za narednu godinu u kojoj će Srbija biti domaćin mlađe juniorskog šampionata u Kraljevu i seniorskog u Novom Pazaru koje će ujedno biti i poslednje takmičenje za ispunjenje normi za Olimpijske igre.\nČetiri godine od otvaranja stadiona i isto toliko od prvog velikog atletskog događaja Novi Pazar će ponovo ugostiti najbolje atletičare Balkana od 26. do 27. juna naredne godine.\nS obzirom da je krajnji rok za ispunjenje normi za Olimpijske igre 29. jun to praktično znači da će ovo takmičenje biti poslednje da se ”uhvati voz” za Tokio (ako se Igre održe). Shodno tome očekuje se da će predstojeća letnja Balkanijada biti jedna od jačih.\nTe 2017. kada je Novi Pazar bio domaćin seniorske Balkanijade Srbija je osvojila čak 20 medalja i završila takmičenje kao najuspešnija reprezentacija kada je bilans medalja u pitanju.\nVođeni time Srpski atletski savez i grad Novi Pazar su se ponovo prijavili za domaćinstvo ovog takmičenja kako bi nadmašili tadašnji uspeh i nastavili sa odličnim rezultatima koje se srpski reprezentativci pružili na ovogodišnjem šampionatu u Klužu.\nBalkanijada, seniori, 2017., Novi Pazar – 15. jul, reprezentacija Srbije; Foto: privatna arhiva\nPre seniorske održaće se juniorska Balkanijada čiji će domaćin ponovo biti Istanbul od 12.-13. juna.\nMože se slobodno reći mesto uspeha jer su Srpska deca ove godine zabeležili odlične rezultate osvojivši čak 17 medalja.\nJedino takmičenje pored polumaratona i krosa koje će se održati posle Olimpijskih igara biće mlađe juniorski šampionat.\nNakon što je Kraljevo prvo ostalo bez u18 šampionata Balkana 2019. zbog velikih poplava u Srbiji i u samom gradu gde je veliku štetu pretrpeo i stadion koji je bio u izgradnji, a potom i 2020. zbog pandemije koronavirusa, Kraljevo je dobilo i treću priliku. U 2021. pokušaće da napokon pobedi u borbi sa elementarnim nepogodama i da organizuje Balkanijadu za mlađe juniore, pritom i da otvori svoj atletski stadion.\nAtletski stadion Kraljevo 2020. – septembar; Foto: Goran Šljivić\nOvo takmičenje je zakazano za 14. avgust, sedam dana po okončanju OI što će svim ljubiteljima sporta i atletike ”ublažiti” buran završetak Igara koje su na programu od 23. jula do 8. avgusta.\nLetnja sezona će početi 15. maja planinskim trčanjem potom će se održati dva šampionata u štafetama. Jedno će kao i do sada biti u turskom gradu Erzurum 12.-13. juna u istom terminu kad i u20 Balkanijada, a ranije, 29. maja, će se ovo takmičenje održati u rumunskom gradu Kraiova.\nBrčko će 26. juna biti domaćin trke na 10 kilometara, a jesenji program i godinu zatvaraju trke polumaratona u Bitolu 12. ili 19. septembra odnosno u krosu 6. novembra u Ploiesti(Rumunija).\nI u prolećnom delu biće održane dve trke. Hodanje će biti održano u Alanji 27. marta, dok će se 25. aprila u Kijevu održati šampionat u maratonu.\nAko epidemiološka situacija dozvoli naredne zime na programu su i Evropsko i Svetsko prvenstvo u martu.\nABAF je objavila da će naredni dvoranski šampionat za seniore održati 20. februara u Istanbulu dok će juniori putovati u Sofiju gde će takmičiti 13. februara.\nJuniorska reprezentacija Srbije – dvoranska Balkanijada 2020.; Foto: privatna arhiva\nNakon objavljivanja kalendara Balkanske federacije sledeći na potezu su nacionalni savezi, a Srpski atletski savez će svoj predstaviti na ”Danima atletike” koji će se održati krajem novembra.\nBalkanijade 2021 – kalendar takmičenja\nTags: Atletski stadion Kraljevo Atletski stadion Novi Pazar Balkanijada\nPrevious Završena najduža i najčudnija sezona: Crvena zvezda odbranila titulu ekipnog prvaka Srbije! (FOTO)\nNext Sestre Lukić menjaju trenera: Prekinuta saradnja sa Slobodanom Stojićem!


Mala čuda preraspodele masti - Estetska\nMala čuda preraspodele masti\nKada su hirurzi otkrili liposkulpturu, preraspodelu naše vlastite masti sa jednog dela tela na drugi, "vajanje" savršenije figure je moglo da počne. Ova tehnika nam dozvoljava da sanjamo o vitkijem struku, da korigujemo naše tanke, ili krive noge, da smanjimo stomak a povećamo guzu, ali i da rešimo neke defekte i asimetrije na telu.\nPremda se ova tehnika koristi već godinama, potrebno je veliko iskustvo, odlično poznavanje tehnike, i estetski smisao, da bi se postigli dobri rezultati.\nPredstavljamo vam dva slučaja korekcije izgleda nogu, transferom vlastite masti, koje je radila dr Violeta Skorobač Ašanin (bolnica Diona).\n"Tehnika koja je definitivno napravila revoluciju u oblikovanju tela je transfer masti iz jednog regiona tela u drugi. Preoblikovanje telauklanjanjem masti specijalnim špricevima, njena prerada i popunjavanje pojedinih delova tela gde mast nedostaje omogućila jeefikasno povećanje volumena zadnjice, butina i listova, ali i popunjavanje pojedinih defekata radi izjednačavanja pojedinih delova tela irešavanja problema asimetrije." - kaže dr Violeta Skorobač Ašanin koja ove tehnike praktikuje sa velikim uspehom.\nPreraspodela masti sada nam dozvoljava da korigujemo asimetrije tela i dobijemo odličan estetski rezultat.


Fridrih Ebert: Friedrich-Ebert-Stiftung Kancelarija Beograd\nFridrih Ebert (1871-1925)\nSilka / Foto: AdsD/FES\nFridrih Ebert bio je prvi predsednik Vajmarske republike od 1919. do 1925. godine. Zalagao se za izgradnju parlamentarne demokratije i smatrao se predsednikom svih Nemaca i vodio je politiku koja je imala za cilj socijalnu ravnotežu.\nEbert je rođen 4. februara 1871. godine u Hajdelbergu, a nakon osnovne škole izučio je zanat za sarača. Priključio se Socijaldemokratskoj partiji Nemačke (SPD) 1889. godine i postao je aktivan u Savezu sarača. Od 1891. godine živeo je u Bremenu gde je prvobitno radio u svom izučenom zanatu a posle kao gostioničar. 1893. godine dobio je stalno radno mesto kao urednik „Bremenskih građanskih novina“ („Bremer-Bürger-Zeitung“), lokalnom listu Socijaldemokratske partije Nemačke. Godinu dana kasnije izabran je za predsednika partije.\n1905. godine Fridrih Ebert preselio se u Berlin gde je izabran u predsedništvo Socijaldemokratske partije Nemačke. Sa 34 godine bio je najmlađi član predsedništva stranke. 1912. godine Ebert je ušao u državni parlament. Socijaldemokratska partija Nemačke slavila je svoju do tada najveću izbornu pobedu i postala je najbrojnija frakcija parlamenta. Od 1913. godine kao predsednik Socijaldemokratske partije Nemačke, Ebert je tokom Prvog svetskog rata bezuspešno pokušavao da usaglasi partijske struje koje su bile sve više međusobno suprotstavljene zbog odobravanja ratnih kredita.\nNakon ukidanja monarhije Ebert nakratko, za vreme Novembarske revolucije 1918. godine, ponovo preuzima funkciju predsednika države. Uspeo je da spreči uspostavljanje sistema Sovjeta po ruskom uzoru i sproveo je formiranje demokratski izabrane Nacionalne skupštine. Time je jasno stao na stranu parlamentarizma – čak i pored otpora iz same Socijaldemokratske partije Nemačke – i omogućio je stvaranje slobodarsko-pluralističkog društvenog poretka.\nNakon njegove rane smrti 1925. godine osnovana je fondacija Fridrih Ebert. Njegovo političko nasleđe živi i danas.


Mirović: Imamo suficit u budžetu od više od 5,6 milijardi - PKS-RPK Novi Sad\nPredsednik Vlade Vojvodine Igor Mirović kaže da je u budžetu Vojvodine ostvaren suficit više od 5,6 milijardi dinara, kao rezultat perioda štednje u proteklih šest meseci u realizaciji budžeta i procesa restrukturiranja duga. Mirović je za TV Pink rekao da je proces restrukturiranja duga u dve faze okončan, pri čemu je druga faza okončana pre dva dana.\n– Jeftinijim kreditima zamenjeni su stari, skupi krediti kojima nas je opteretila vlada u mandatu pre naše vlade, a uz to su u budžetu povećana sredstva u iznosu od 10 odsto, pa on sada iznosi 63,6 milijardi dinara – naveo je Mirović.\nDirektni podsticaji privredi\nPrema njegovim rečima, pokrajinska vlada će sprovoditi razvojnu politiku u dve oblasti – kroz mnogo više infrastrukturnih investicija i u gradovima i u lokalnim upravama na teritoriji cele Vojvodine, ali i kroz direktno podsticanje privrede.\n– Ovo je decenija preduzetništva i želimo da kroz mehanizme koje Vojvodina ima podstičemo privredne aktivnosti, dodeljujemo bespovratna sredstva, privlačimo investicije i tako podstičemo ekonomski rast – istakao je Mirović.\nPrema njegovim rečima, najveća investicija je novi mehanizam koji je nastao nakon izbora nove pokrajinske vlade – mehanizam okupljanja oko projekata, mehanizam zajedničkog učešća Vlade Srbije i pokrajinske vlade, kao i lokalnih samouprava u sprovođenju velikih investicija.\nMeđu investicijama planiranim za ovu godinu, Mirović je naveo projekat koridora kroz Vojvodinu, istakavši da će ove godine početi procedura kad je reč o završnoj fazi i realizaciji imovinskih odnosa, čime će biti završena trogodišnja priprema ove velike investicije.\n– Opipljivih investicija ove godine ima još, kao što je rekonstrukcija puta od Novog Sada do Zrenjanina za šta je ugovor potpisan, a radovi se očekuju za nekoliko nedelja – rekao je Mirović, dodavši da će početi i priprema za idejni projekat druge trake puta od Novog Sada do Zrenjanina, ali i od Zrenjanina do Beograda.\nIdeja je, kaže Mirović, da se izgradnjom tih saobraćajnica omogući bolji razvoj velikog broja banatskih opština.\nOn je, takođe, najavio da će uskoro biti raspisan tender za izgradnju Kliničkog centra u Novom Sadu, kao i rešavanje pitanja izgradnje bulevara u Novom Sadu za šta je, kaže, potpisan protokol, a tu je i novi most na kanalu Dunav – Tisa – Dunav.\nKinezima predstavili potencijale Vojvodine\nMirović se osvrnuo i na nedavnu posetu delegacije kineskih privrednika, rekavši da su Kinezi izrazili nameru da intenziviraju saradnju i pojačaju investicije na prostoru Vojvodine.\n– Predstavili smo potencijale i konkretne industrijske radne i poslovne zone jer je mehanizmima koji su predviđeni zakonom moguće dodeljivati parcele bez naknade u trajno vlasništvo za investitore koji žele da ulažu – rekao je predsednik pokrajinske vlade.\nMirović je najavio i posetu velike kompanije koja se bavi industrijom rasvete koja, kako je rekao, treba da deo proizvodnje iz Kine preseli u ovaj deo sveta, ne samo za potrebe Srbije, već i regiona.\nOlakšice za privredu omogućavaju veće zarade\nPrvi put se u Socijalno-ekonomskom savetu došlo do konsenzusa kada je u pitanju povećanje minimalne cene rada, rekao je…\nEBRD: Za Srbiju prioritet realizacija javnih investicija